hotchpotch/miracl-hf-unified huggingface dataset:
คฤหาสน์มอนทาคิวต์
คฤหาสน์มอนทาคิวต์ () เป็นคฤหาสน์ชนบทที่ตั้งอยู่ที่หมู่บ้านมอนทาคิวต์ในซัมเมอร์เซต สหราชอาณาจักร คฤหาสน์มอนทาคิวต์ก่อสร้างราวปี ค.ศ. 1598 ด้วยหินแฮมให้แก่เซอร์เอดเวิร์ด เฟลิปส์ข้าราชสำนักในสมเด็จพระราชินีนาถเอลิซาเบทที่ 1 แห่งอังกฤษ โดยสันนิษฐานกันว่าวิลเลียม อาร์โนลด์เป็นสถาปนิก
"คฤหาสน์มอนทาคิวต์" เป็นสิ่งก่อสร้างที่อยู่ในรายชื่อสิ่งก่อสร้างภายใต้การพิทักษ์ เกรด 1 ปัจจุบันคฤหาสน์มีองค์การอนุรักษ์แห่งชาติเป็นผู้บริหาร องค์การพิทักษ์สิ่งก่อสร้างบรรยายว่าคฤหาสน์มอนทาคิวต์เป็น "สถาปัตยกรรมอันงดงามชิ้นหนึ่งของปลายสมัยเอลิซาเบท" ในปี ค.ศ. 2007 มีผู้เข้าชมทั้งสิ้น 111,070 คน
ดูน (นวนิยาย)
ดูน () เป็นนิยายวิทยาศาสตร์โดยแฟรงค์ เฮอร์เบิร์ต ตีพิมพ์ครั้งแรกเมื่อ ค.ศ. 1965 จำหน่ายได้มากกว่า 12 ล้านเล่มทั่วโลก ได้รับรางวัลเนบิวลาประจำปี ค.ศ. 1965
ดูนมีเนื้อหาเกี่ยวกับโลกอนาคต กล่าวถึงการดำรงอยู่ของมนุษย์ วิวัฒนาการ สังคมวิทยา นิเวศวิทยา โดยอ้างอิงถึงเรื่องศาสนา การเมือง และอำนาจ ได้รับการยกย่องให้เป็นหนึ่งในสองวรรณกรรมวิทยาศาสตร์ที่ดีที่สุดในโลก เทียบเท่ากับ เดอะลอร์ดออฟเดอะริงส์ ของเจ. อาร์. อาร์. โทลคีน (จากการสำรวจเมื่อปี 1975)
แฟรงค์ เฮอร์เบิร์ต ได้เขียนนวนิยายชุด ดูน ไว้ 6 เล่ม รวมเรียกว่า "จักรวาลของดูน" (Dune universe) ประกอบด้วย
นวนิยายฉบับภาษาไทย ตีพิมพ์เมื่อ พ.ศ. 2546 ใช้ชื่อว่า "ดูน : ราชันย์พิภพทะเลทราย" ปัจจุบันมีออกมาถึงเล่มที่ 4 ตีพิมพ์โดนสำนักพิมพ์คุณพ่อ (ทุกเล่มพิมพ์เป็นปกแข็ง ยกเว้นเล่ม 2 ที่พิมพ์ปกอ่อนเพียงเล่มเดียว)
หลังการเสียชีวิตของแฟรงค์ เฮอร์เบิร์ตในปี ค.ศ. 1986 บุตรชายของเขาชื่อไบรอัน เฮอร์เบิร์ต ได้ร่วมกับเควิน เจ. แอนเดอร์สัน เขียนนวนิยายไตรภาค ภาคต่อและภาคปฐมบทของดูน ประกอบด้วย
Prelude to Dune ไตรภาคปฐมบท ประกอบด้วย
Legends of Dune ไตรภาคก่อน มีเนื้อหาก่อนจาก "Dune" ประกอบด้วย
ภาคต่อ มีเนื้อหาต่อจาก "Chapterhouse Dune" ประกอบด้วย
Heroes of Dune เป็นนวนิยายจตุรภาคต่อ ที่มีแผนจะตีพิมพ์ในอนาคต ประกอบด้วย
ดูนถูกนำมาสร้างเป็นภาพยนตร์โดยดิโน เดอ ลอเรนติส เมื่อ ค.ศ. 1984 กำกับโดย เดวิด ลินช์ นำแสดงโดยไคย์ล แมคลาชแลน, ฟรานเชสกา แอนนิส, เจอร์เกน พรอชนาว, แมกซ์ ฟอน ซีโดว, ชาน ฟิลิปส์, แพทริค สจวต, สติง, ฌอน ยัง และเวอร์จิเนีย แมดเซน ภาพยนตร์สร้างด้วยทุนสูงถึง 40 ล้านดอลลาร์สหรัฐ แต่ประสบความล้มเหลวอย่างสิ้นเชิง มีรายได้เพียง 29.8 ล้านดอลลาร์สหรัฐ และถูกตำหนิจากแฟนนวนิยายว่าสร้างได้อย่างน่าผิดหวัง ไม่สามารถเข้าถึงเนื้อหาที่นวนิยายต้นฉบับต้องการสื่อ และได้รับการจัดอันดับเป็นภาพยนตร์ยอดแย่แห่งปี 1984
ในปี 2000 ดูนถูกสร้างเป็นมินิซีรีส์จำนวน 3 ตอน ฉายทางโทรทัศน์ ใช้ชื่อว่า "Frank Herbert's Dune" และภาคต่ออีก 3 ตอน ชื่อ "Frank Herbert's Children of Dune" ฉายในปี 2003
ในปี 2008 พาราเมาท์พิคเจอร์ได้ประกาศสร้างภาพยนตร์ กำกับโดยปีเตอร์ เบิร์ก
ดูน
ดูน () หรือ ภูเขาทราย เป็นภูเขาที่เกิดจากการสะสมของทราย อาจหมายถึง
วิล เฟอร์เรล
จอห์น วิลเลียม วิล เฟอร์เรล () เกิดเมื่อวันที่ 16 กรกฎาคม ค.ศ. 1967 เป็นนักแสดงตลก นักแสดง ผู้ให้เสียงและนักเขียน ชาวอเมริกัน เขาเป็นที่รู้จักครั้งแรกในฐานะหนึ่งในสมาชิกรายการ "Saturday Night Live" หลังจากนั้นเขาประสบความสำเร็จบนจอภาพยนตร์ แสดงในหนังตลกอย่าง "A Night at the Roxbury" (1998), "Old School", "Elf" (ทั้งสองเรื่องปี 2003), "" (2004), "Kicking & Screaming" (2005), "", "Stranger than Fiction" (ทั้งสองเรื่องปี 2006), "Blades of Glory" (2007), "Semi-Pro", "Step Brothers" (ทั้งสองเรื่องปี 2008), และ "Land of the Lost" (2009)
เขายังถือเป็นหนึ่งในแฟรตแพ็ก กลุ่มผู้นำนักแสดงที่เกิดขึ้นในช่วงปลายทศวรรษ 1990 รวมถึงยุค 2000 โดยรวมถึงดาราอื่นอย่าง เบน สติลเลอร์, สตีฟ คาร์เรล, แจ็ก แบล็ก, วินซ์ วอห์น, และสองพี่น้อง โอเวน และลูค วิลสัน
ริงโก สตาร์
เซอร์ ริชาร์ด สตาร์คีย์ จูเนียร์ (; เกิด: 7 กรกฎาคม ค.ศ. 1940) หรือมีชื่อที่เป็นที่รู้จักคือ ริงโก สตาร์ () เป็นนักดนตรี นักร้อง-นักแต่งเพลง และนักแสดงชาวอังกฤษ เป็นที่รู้จักที่สุดในฐานะมือกลองวงเดอะบีทเทิลส์ สตาร์เป็นคนสุดท้ายที่เข้ามาร่วมวงเดอะบีทเทิลส์ แทนที่ พีต เบสต์ เขาเป็นสมาชิกที่แก่ที่สุดอันดับสองของวง ถัดจากสจ๊วต ซัตคลิฟฟ์
สตาร์เป็นมือกลองใหักับวงเดอะบีทเทิลส์ แต่ก็ประสบความสำเร็จในการเป็นนักแต่งเพลงให้กับวง อย่างเช่น "Don't Pass Me By" และ "Octopus's Garden" และยังได้ร้องนำในเพลงอย่างเช่น "Yellow Submarine", "With a Little Help from My Friends", "What Goes On", "I Wanna Be Your Man", "Boys", "Act Naturally", "Honey Don't", and "Good Night" รวมถึงประสบความสำเร็จในฐานะศิลปินเดี่ยว กับเพลงดังอย่าง "It Don't Come Easy", "Photograph" และ "You're Sixteen" นอกจากนี้สตาร์ยังร่วมแสดงในรายการ "Thomas and Friends" ระหว่างปี 1984 -1986
เดอะไวต์สไตรปส์
เดอะไวต์สไตรปส์ () เป็นวงร็อกคู่สามี-ภรรยาสัญชาติอเมริกัน ก่อตั้งขึ้นในปี 1997 ในดีทรอยต์ รัฐมิชิแกน ประกอบด้วย แจ็ก ไวต์ ซึ่งทำหน้าที่ร้องนำ เล่นกีตาร์ และเครื่องดนตรีอื่น และเม็ก ไวต์ มือกลอง เพอร์คัชชัน และร้องในบางครั้ง
หลังจากออกซิงเกิลหลายซิงเกิลและอัลบั้ม 3 ชุด ภายใต้ค่ายเพลงใต้ดินอิสระ เดอะไวต์สไตรปส์ก็เริ่มโดดเด่นขึ้นมาในปี 2002 ในส่วนหนึ่งของกระแสเพลงฟื้นฟูการาจร็อก อัลบั้ม "White Blood Cells และ Elephant" ประสบความสำเร็จเป็นอย่างดี ทำให้เป็นที่รู้จักกว้างขวางในสื่อทั้งในสหรัฐอเมริกาเองและในสหราชอาณาจักร และโดยเฉพาะอย่างยิ่งในซิงเกิล ""Seven Nation Army"" ที่กล่าวได้ว่าเป็นซิงเกิลที่ทำให้ไวต์สไตรปส์มีชื่อเสียงขึ้นมา เพลงได้ถูกนำไปใช้ในการแข่งขันฟุตบอล รวมถึงการประท้วงทางการเมืองในยุโรปหลายครั้ง
สมาชิกทั้ง 2 ทำเพลงด้วยตัวเองทั้งหมด ทั้งการเขียนเพลงและบันทึกเสียง แม้กระทั่งคอนเสิร์ตที่เล่นสดแค่ 2 คน ไม่มีนักดนตรีอื่นเพิ่มเติม ซึ่งพวกเขาได้ใช้เครื่องดนตรีที่จำกัดให้คุ้มค่าที่สุด โดยเฉพาะยิ่งในซิงเกิล ""Seven Nation Army"" ที่เสียงดูเหมือนใช้กีตาร์เบส แต่แท้จริงแล้วแจ็ก ไวต์ ได้ปรับเสียงให้กีตาร์ไฟฟ้าเล่นได้แบบ "เซมิ-อะคูสติก" (Semi-acoustic) ดนตรีของพวกเขาได้รับอิทธิพลผสมผสานระหว่างแนวพังก์และบลูส์ การแต่งเพลงที่เรียบเรียง แสดงอย่างง่ายๆ ดิบๆ และทั้งคู่ยังเป็นที่สะดุดตาในเรื่องของแฟชั่น ด้วยสีง่ายๆ มาประกอบโดยเฉพาะอย่างยิ่งคือ สีแดง สีขาว และสีดำ
เดอะไวต์สไตรปส์ มีผลงานสตูดิโออัลบั้ม 6 ชุด, อีพี 2 ชุด ,อัลบั้มมิวสิกวิดีโอ 1 ชุด, ซิงเกิล 26 ชุดและมิวสิกวิดีโอ 24 เพลง วงมียอดขายโดยประมาณที่ 12 ล้านชุดทั่วโลก โดยมียอดขาย 2 ล้านชุดเฉพาะในสหรัฐอเมริกา 3 อัลบั้มของพวกเขา ยังได้รับรางวัลแกรมมี่ในสาขาอัลบั้มอัลเทอร์เนทีฟยอดเยี่ยมอีกด้วย
หลังจากที่อยู่ในช่วงพักวง และงานสตูดิโออัลบั้มร่วม 3 ปี ล่าสุด แจ็ก ไวต์ และ เม็ก ไวต์ ตัดสินใจประกาศแยกวง "เดอะไวต์สไตรปส์" อย่างเป็นทางการ เมื่อวันที่ 2 กุมภาพันธ์ 2011
สโมสรฟุตบอลนิวคาสเซิลยูไนเต็ด ฤดูกาล 2006-07
ใน ฤดูกาล 2006-07 นิวคาสเซิลยูไนเต็ดแข่งขันอยู่ในเอฟเอพรีเมียร์ลีก
ชุดที่สวมในฤดูกาล 2006-07 เป็นชุดโดยอาดิดาส และผู้สนับสนุนหลักของทีมคือนอร์ทเทิร์นร็อค
เบ็ก
เบ็ก แฮนเซน () หรือชื่อเกิดว่า เบ็ก เดวิด แคมป์เบล () เกิดเมื่อวันที่ 8 กรกฎาคม ค.ศ. 1970 เป็นนักดนตรี นักร้อง-นักแต่งเพลง ชาวอเมริกัน เป็นที่รู้จักในชื่อ เบ็ก () กับแนวเพลงศิลปะป็อปอาร์ต, เนื้อเพลงเสียดสี และการเรียบเรียงแบบโพสต์โมเดิร์น ร่วมกับเพลงแซมเพิล, ดรัมแมชชีน, การแสดงสดด้วยเครื่องดนตรีและเสียงเอฟเฟกต์ เบ็กได้รับเสียงวิจารณ์เกี่ยวกับแนวเพลง ท่ามกลางเสียงที่กล่าวว่าสร้างสรรค์ที่สุดและเป็นนักดนตรีที่แปลกแห่งทศวรรษ 1990 และเพลงอัลเทอร์เนทีฟร็อกในยุค 2000
เขาประสบความสำเร็จในวงการเพลงใต้ดินกับผลงานในช่วงแรก กับแนวเพลงและเนื้อร้องแบบทดลอง เขาเป็นที่รู้จักมากขึ้นกับซิงเกิล "Loser" เพลงฮิตในปี 1994
อัลบั้มที่ประสบความสำเร็จของเบ็ก 2 ชุดทั้งความนิยม และเสียงวิจารณ์ คือผลงานชุด "Odelay" (1996) และ "Sea Change" (2002) อัลบั้มชุด "Odelay" ได้รับรางวัลอัลบั้มแห่งปีของนิตยสารโรลลิงสโตน รวมถึงจากนิตยสารฝั่งอังกฤษ เอ็นเอ็มอีและโมโจ อัลบั้ม "Odelay" ได้รับการเสนอชื่อเข้าชิงรางวัลแกรมมี่ในสาขาอัลบั้มแห่งปี
อา-ฮา
อา-ฮา () เป็นวงดนตรีจากนอร์เวย์ มีชื่อเสียงในช่วงทศวรรษ 1980 และประสบความสำเร็จต่อเนื่องในทศวรรษ 1990 และ 2000
อา-ฮา ประสบความสำเร็จกับผลงานอัลบั้มเปิดตัวและซิงเกิ้ลในปี 1985 "Hunting High and Low" ขึ้นชาร์ตบิลบอร์ดสูงสุดอันดับ 15 และมีซิงเกิ้ลอันดับ 1 ในระดับนานาชาติกับเพลง "Take on Me" และยังได้รับการเสนอชื่อเข้าชิงรางวัลแกรมมี่ในสาขาศิลปินหน้าใหม่ยอดเยี่ยม และอัลบั้มนี้ถือเป็นอัลบั้มที่ขายดีที่สุดในปี 1986 ในปี 1994 พวกเขาแยกวงกัน ในปีนั้นเองพวกเขามียอดขายอัลบั้มถึง 20 ล้านอัลบั้มทั่วโลก หลังจากนั้นเขาแสดงในงานคอนเสิร์ตแจกรางวัลโนเบล ปี 1998
วงกลับมาทำผลงานเพลงอีกครั้งกับอัลบั้มในปี 2002 ชุด "Minor Earth Major Sky" พวกเขาออกทัวร์อีกครั้ง และในปี 2000 นี้เขามียอดขายอัลบั้มกว่า 36 ล้านชุดทั่วโลก และยอดขายซิงเกิ้ลกว่า 2 ล้านชุด ในปี 2002 พวกเขาออกผลงานสตูดิโออัลบั้มชุดที่ 7 ชื่อ "Lifelines. Analogue" และถือเป็นอัลบั้มที่ประสบความสำเร็จที่สุดในสหราชอาณาจักรถัดจากชุด "East of the Sun, West of the Moon" และยังได้รับรางวัลแผ่นเสียงเงิน พวกเขาออกผลงานสตูดิโออัลบั้มชุดที่ 9 ชุด "Foot of the Mountain" ในวันที่ 19 มิถุนายน ค.ศ. 2009
ฮิเดะอะกิ โซะระชิ
ฮิเดะอะกิ โซะระชิ () เป็นนักวาดการ์ตูนญี่ปุ่น ที่มีชื่อเสียงจาก หนังสือการ์ตูน และภาพยนตร์การ์ตูนเรื่อง กินทามะ
คอริน ไบลีย์ เร
คอริน ไบลีย์ เร () เกิดเมื่อวันที่ 26 กุมภาพันธ์ ค.ศ. 1979 เป็นนักร้อง-นักแต่งเพลงชาวอังกฤษ และยังเป็นนักกีตาร์ มีผลงานอัลบั้มชุดเปิดตัวชุดแรก "Corinne Bailey Rae" ในเดือนกุมภาพันธ์ ค.ศ. 2006 ไบลีย์ เร ขึ้นแท่นอันดับหนึ่งในฐานะศิลปินหน้าใหม่ประจำปี 2006 ในการสำรวจจาก บีบีซี โดยเหล่านักวิจารณ์เพลง จาก Sound of 2006 อัลบั้มเปิดตัวของเธอ Corinne Bailey Rae, ในเดือนกุมภาพันธ์ 2006 และเธอยังเป็นศิลปินหญิงลำดับที่สี่ ในประวัติศาสตร์ของวงการเพลง สหราชอาณาจักร หลังการปล่อยอัลบั้มชุดแรกเธอก็ขึ้นแท่นอันดับหนึ่ง ค.ศ. 2007 ไบลีย์ เรยังได้รับการเสนอชื่อเข้าชิงถึงสามครั้งในรางวัลแกรมมี่ และถูกเสนอชื่อสามครั้งใน บริตอะวอดส์ และได้รางวัลโมโบอะวอร์ด ถึงสองครั้ง , ค.ศ. 2008 เธอได้รางวัลแกรมมี่อวอร์ด สำหรับอัลบั้มแห่งปี จากการร่วมทำงานกับ เฮอร์บี แฮนค็อก ในอัลบั้ม Rivers : The Joni Letters
เรแต่งงานกับนักดนตรีเจสัน เร ตั้งแต่ปี 2001 จนเขาเสียชีวิตในปี 2008 ทำให้เธอต้องหยุดพักจากการทำงานดนตรี เว้นแต่เธอทำงานเพลงให้กับนักดนตรี ศิลปินแนวโซล อัล กรีน ให้กับอัลบั้ม "Lay It Down"
รายชื่อพืชที่สะสมโลหะได้ดี
ต่อไปนี้เป็นรายชื่อพืชที่สะสมโลหะหนักบางชนิดได้ดี () ในตารางแสดงพืชที่สามารถสะสมโลหะดังนี้ Al, Ag, As, Be, Cr, Cu, Mn, Hg, Mo, Pb, Se, Zn ได้ดี
เจมส์ เอิร์ล โจนส์
เจมส์ เอิร์ล โจนส์ () (17 มกราคม ค.ศ. 1931 -) เป็นนักแสดงชาวอเมริกัน มีผลงานทั้งการแสดงภาพยนตร์และละครเวทีมากว่า 50 ปี เป็นที่รู้จักจากเสียงเบสทุ้มต่ำเป็นเอกลักษณ์ โดยเฉพาะบทบาทการเป็นผู้พากย์เสียงดาร์ธ เวเดอร์ในสตาร์ วอร์ส
เจมส์ เอิร์ล โจนส์เป็นชาวแอฟริกันอเมริกัน มีเชื้อสายไอริชและอินเดียนแดง มีผลงานแสดงภาพยนตร์ครั้งแรกในปี ค.ศ. 1964 จากภาพยนตร์ของสแตนลีย์ คูบริกเรื่อง ""
เจมส์ เอิร์ล โจนส์ได้รับการเสนอชื่อเข้าชิงรางวัลออสการ์ในฐานะนักแสดงนำ เมื่อ ค.ศ. 1971 จากบทบาทในเรื่อง "The Great White Hope" เป็นนักแสดงผิวสีคนที่สองที่ได้รับการเสนอชื่อ ต่อจาก ซิดนีย์ ปอยเตียร์ จากเรื่อง "The Defiant Ones" (ค.ศ. 1958) และ "Lilies of the Field" (ค.ศ. 1963)
เช้านี้...ที่หมอชิต
เช้านี้...ที่หมอชิต เป็นรายการโทรทัศน์ประเภทรายงานข่าว วาไรตี้ข่าว และเหตุการณ์ปัจจุบัน ผลิตโดย บริษัท มีเดีย สตูดิโอ จำกัด ดำเนินรายการโดย ชวัลนันท์ จันทร์ทรัพย์,ศรีสุภางค์ ธรรมาวุธ และ เหมือนฝัน ประสานพานิช ออกอากาศทุกวันจันทร์-วันศุกร์ เวลา 06.00-07.00 น. ทางสถานีโทรทัศน์กองทัพบกช่อง 7 เริ่มออกอากาศเป็นครั้งแรก เมื่อวันจันทร์ที่ 1 มิถุนายน พ.ศ. 2552 และเป็นรายการแรกในช่อง 7 ที่แสดงเวลาบนหน้าจอ โดยระยะแรกเป็นนาฬิกาตัวเลขแบบไม่แสดงเวลาเป็นวินาทีในตำแหน่งสัญลักษณ์รายการ ต่อมาปรับเป็นนาฬิกาตัวเลขแบบแสดงเวลาเป็นวินาทีเช่นเดียวกับช่องอื่นๆ ซึ่งรูปแบบดังกล่าวได้ขยายไปยังรายการ สนามข่าว 7 สี และรายการ ห้องข่าวภาคเที่ยง อีกด้วย ในวันที่ 1 ตุลาคม 2558 เพิ่มเวลาการออกอากาศเป็น 06:00 - 07:30 น.
ช่วงที่ 1...ประมวลข่าวสำคัญทั่วไทย
สรุปประเด็นข่าวสำคัญๆ รอบทิศทั่วไทย
ช่วงที่ 2...สีสันทั่วไทย
สีสันทั่วไทยยามเช้า มีเรื่องเล่ามากมายที่พบเห็นจากตลาดสดยามเช้า ทั้งวิถีไทยน้ำใจชาวบ้านที่ยังไม่ขาดหายไป
ช่วงที่ 3...ข่าวทั่วไทย
เล่าเรื่องราวที่เป็นข่าวรอบทิศทั่วไทย ทั้งเศรษฐกิจ การเมือง สังคม ตลอดจนภัยใกล้ตัว
ช่วงที่ 4...ข่าวเด่น... เช้านี้
รายงานข่าวร้อนที่อยู่ในความสนใจของผู้ชมรอบทั่วไทยทั้งข่าวเศรษฐกิจ สังคม การเมือง ต่างประเทศ
ช่วงที่ 5-8...ข่าวทั่วไทย
เล่าเรื่องราวที่เป็นข่าวรอบทิศทั่วไทย ทั้งเศรษฐกิจ การเมือง สังคม ตลอดจนภัยใกล้ตัว
โทนี เบนเนต
โทนี เบนเนต () เกิดเมื่อวันที่ 3 สิงหาคม ค.ศ. 1926 เป็นนักร้องชาวอเมริกัน ในแนวป็อป สแตนดาร์ดและแจ๊ส
เขาโตในนิวยอร์กซิตี เริ่มฝึกร้องเพลงตั้งแต่ยังเด็ก เขาเข้าเป็นทหารราบให้กับกองทัพอเมริกัน ในสงครามโลกครั้งที่สอง ในภาคพื้นยุโรป หลังจากนั้นเขาได้พัฒนาเทคนิคการร้องเพลง ได้เซ็นสัญญากับโคลัมเบียเรคอร์ดส และมีเพลงที่ได้รับความนิยมอันดับ 1 ชื่อ "Because of You" ในปี 1951 เขายังมีเพลงฮิตอีกหลายเพลง อย่างเช่น "Rags to Riches" ในต้นทศวรรษ 1950 เบนเนตได้เริ่มเร้องเพลงแจ๊ส เขาประสบความสำเร็จสูงสุดในช่วงปลายทศวรรษ 1950 กับอัลบั้มอย่างเช่น "The Beat of My Heart" และ "Basie Swings, Bennett Sings" ต่อมาในปี 1962 เขาบันทึกเสียงเพลงที่ถือเป็นเพลงประจำตัวเขาคือ "I Left My Heart in San Francisco" อาชีพเขาอยู่ในขาลงเมื่อเข้าสู่ยุคดนตรีร็อก
เบนเนต กลับมาในช่วงปลายทศวรรษ 1980 และ 1990 มีอัลบั้มยอดขายระดับแผ่นเสียงทองคำอีกครั้ง เขาได้รับการชมเชยในผลงานเพลงและการแสดงคอนเสิร์ตในทศวรรษ 2000 เบนเนตได้รับรางวัลแกรมมี่ 15 ครั้ง, ได้รับ 2 รางวัลเอมมี และยังได้ขนานนามว่าเป็น NEA Jazz Master และใน Kennedy Center Honoree เขามียอดขายมากกว่า 50 ล้านชุด เบนเนตยังสนใจเป็นจิตรกร มีผลงานภายใต้ชื่อ Benedetto มีผลงานสู่สาธารณะในหลายสถาบัน
นอร์เทิร์นเทร์ริทอรี
นอร์เทิร์นเทร์ริทอรี () เป็นดินแดนหนึ่งของประเทศออสเตรเลีย กินเนื้อที่ทางตอนเหนือและตอนกลางของทวีป มีเมืองดาร์วิน เป็นเมืองหลวง เนื้อที่ส่วนใหญ่แห้งแล้ง มีพื้นที่เกษตรกรรมเพียงร้อยละ 10 ภูมิอากาศไม่เหมาะแก่การเพาะปลูก แต่เป็นแหล่งผลิตเหล้าไวน์ชั้นเยี่ยม สภาพอากาศ มี 2 ฤดูคือฤดูฝนกับฤดูร้อน มีอากาศแบบเมดิเตอริเนียน
ประเภทของประชาธิปไตย
ประเภทของประชาธิปไตย สามารถจำแนกได้ออกเป็นหลายประเภท โดยบางประเภทให้เสรีภาพและความมีสิทธิ์มีเสียงแก่พลเมืองมากกว่ารูปแบบอื่น
ประเภทของประชาธิปไตย สามารถแบ่งได้ดังนี้
แนวคิดสังคมนิยมได้มีความคิดเห็นที่แตกต่างกันในเรื่องของประชาธิปไตย โดยมีทั้งสังคมประชาธิปไตย ประชาธิปไตยสังคมนิยม และเผด็จการโดยชนชั้นกรรมาชีพ (ซึ่งในทางปฏิบัติแล้วเป็น ประชาธิปไตยแบบโซเวียต) นักทฤษฎีสังคมนิยมจำนวนมากมีความเชื่อว่าประชาธิปไตยแบบมีส่วนร่วมและประชาธิปไตยในที่ทำงาน เมื่อรวมกันแล้วจะกลายเป็น ประชาธิปไตยแบบมีผู้แทน
ในทฤษฎีของมาร์กซ์ เขาได้มีแนวความคิดต่อต้านประชาธิปไตยเสรี และระบบรัฐสภา อันเป็นจุดกำเนิดของพรรคการเมืองและระบบทุนนิยม ทั้งมาร์กซ์ เลนินและทร็อตสกีเชื่อว่าประชาธิปไตยทางตรงจะสามารถใช้ผ่านช่องทางระบบคอมมูน ระบบดังกล่าวได้แสดงให้เห็นอย่างชัดเจนว่าเป็นประชาธิปไตยแบบสภา ซึ่งเริ่มต้นขึ้นจากประชาธิปไตยในที่ทำงาน
ซิดนีย์ พอยเทียร์
เซอร์ ซิดนีย์ พอยเทียร์, KBE (20 กุมภาพันธ์ ค.ศ. 1927 - ) () นักแสดงชาวอเมริกันเชื้อสายบาฮามาส เจ้าของรางวัลออสการ์ รางวัลบาฟต้า รางวัลลูกโลกทองคำ และรางวัลแกรมมี ได้ชื่อว่าเป็นนักแสดงแอฟริกันอเมริกันคนแรกที่ได้รับการเสนอชื่อเข้าชิงรางวัลออสการ์ในสาขานักแสดงนำ ในปี ค.ศ. 1958 จากเรื่อง The Defiant Ones และได้รับการเสนอชื่ออีกครั้งในปี ค.ศ. 1963 จากเรื่อง Lilies of the Field และได้รับรางวัล
ซิดนีย์ พอยเทียร์ ยังคงมีผลงานแสดงจนถึงปัจจุบัน ระยะหลังหันไปเป็นผู้กำกับภาพยนตร์ และนักเขียน และได้รับการแต่งตั้งเป็นทูตบาฮามาส ประจำประเทศญี่ปุ่น และประจำองค์การยูเนสโก ได้รับพระราชทานเครื่องราชอิสริยาภรณ์ Knight Commander (KBE) จากสมเด็จพระราชินีนาถเอลิซาเบธที่ 2 แห่งสหราชอาณาจักร
ซิดนีย์ พอยเทียร์ มีลูกสาวชื่อ ซิดนีย์ ทาเมีย พอยเทียร์ (ภาษาอังกฤษสะกดว่า Sydney Tamiia Poitier หรือ Sydney Poitier)
สโมสรฟุตบอลนิวคาสเซิลยูไนเต็ด ฤดูกาล 2008-09
ใน ฤดูกาล 2008–09 เป็นปีที่นิวคาสเซิลยูไนเต็ดเล่นอยู่ในลีกสูงสุดของประเทศอังกฤษเป็นปีที่ 16 และในฤดูกาลนี้นิวคาสเซิลได้ตกชั้นสู่เดอะแชมเปียนชิพ
ชุดที่สวมในฤดูกาล 2008-09 เป็นชุดโดยอาดิดาส และผู้สนับสนุนหลักของทีมคือนอร์ทเทิร์นร็อค
วาเนสซา คาร์ลตัน
วาเนสซา ลี คาร์ลตัน () เกิดเมื่อวันที่ 16 สิงหาคม ค.ศ. 1980 เป็นนักร้องชาวอเมริกันแนวร็อก/ป็อป เป็นนักแต่งเพลง และนักเปียโน เชื้อสายรัสเซียและสแกนดินาเวีย เธอมีผลงานซิงเกิลดังที่เป็นที่รู้จักอย่าง "A Thousand Miles" กับผลงานอัลบั้มเปิดตัว "Be Not Nobody" ที่ออกวางขาย 30 เมษายน ค.ศ. 2002 มียอดขายระดับแผ่นเสียงทองคำขาวในสหรัฐอเมริกา
ผลงานอัลบั้มชุดที่ 2 ชื่อ "Harmonium" ออกวางขายวันที่ 9 พฤศจิกายน ค.ศ. 2004 เข้าชาร์ตบิลบอร์ด 200 ในสัปดาห์แรกที่อันดับ 33 และขายได้กว่า 179,000 ชุด ณ เดือนกุมภาพันธ์ ค.ศ. 2006 มีซิงเกิล "White Houses" เข้าชาร์ทบิลบอร์ดฮ็อต 100 สูงสุดที่อันดับ 86
อัลบั้มที่ 3 ของเธอชื่อ Heroes & Thieves วางขาย 9 ตุลาคม ค.ศ. 2007 ภายใต้สังกัด The Inc./Universal Motown record labels
เวตเวตเวต
เวตเวตเวต () เป็นวงดนตรีป็อปชาวสกอต ก่อตั้งวงในทศวรรษ 1980 มีผลงานเพลงอันดับ 1 ที่โด่งดังทั่วโลกอย่างเพลง "Love Is All Around" วงประกอบด้วยสมาชิกคือ มาร์ตี เพลโลว์ (ร้องนำ), ทอมมี คันนิงแฮม (กลอง และร้อง), กรีม คลาร์ก (เบส และร้อง) และ นีล มิตเชลล์ (คีย์บอร์ด และร้อง) และสมาชิกคนที่ 5 อย่างไม่เป็นทางการคือ กรีม ดัฟฟิน (กีตาร์ลีด และร้อง) ที่อยู่กับพวกเขามาตั้งแต่ปี 1983
โทรี เอมอส
โทรี เอมอส () เกิดเมื่อวันที่ 22 สิงหาคม ค.ศ. 1963 เป็นนักร้อง-นักแต่งเพลง นักเปียโน ชาวอเมริกัน เธอแต่งงานกับซาวด์เอนจิเนียร์ชาวอังกฤษที่ชื่อ มาร์ก ฮอว์ลีย์ มีลูกสาวด้วยกัน 1 คน ชื่อ Natashya "Tash" Lórien Hawley เกิดวันที่ 5 กันยายน ค.ศ. 2000
เอมอสเป็นนักร้อง-นักแต่งเพลงแถวหน้าในช่วงต้นทศวรรษ 1990 เธอยังเป็นบุคคลสำคัญในช่วงแรกของอาชีพเธอในฐานะ หนึ่งในศิลปินแนวอัลเทอร์เนทีฟร็อก ที่ใช้เปียโนเป็นเครื่องดนตรีหลัก เธอมีผลงานเพลงบีบคั้นอารมณ์ ที่มีมุมมองเกี่ยวกับเรื่องเพศ ศาสนา และโศกนาฏกรรม ซิงเกิ้ลที่ติดอันดับบนตารางชาร์ตเช่นเพลง "Crucify", "Silent All These Years", "Cornflake Girl", "Caught a Lite Sneeze", "Professional Widow", "Spark", และ "A Sorta Fairytale," ที่ถือว่าเป็นซิงเกิ้ลที่ประสบความสำเร็จที่สุดในสหรัฐอเมริกาของเธอ จนบัดนี้ และจากข้อมูลปี 2005 เธอมียอดขายมากกว่า 12 ล้านชุดทั่วโลก
แคร์รี-แอนน์ มอสส์
แคร์รี-แอนน์ มอสส์ () นักแสดงหญิงชาวแคนาดา มีชื่อเสียงจากภาพยนตร์ไตรภาคเดอะ เมทริกซ์ และภาพยนตร์ "Memento" (มีเม็นโต.. ภาพหลอน ซ่อนรอยมรณะ) และ "Chocolat" (หวานนัก..รักช็อคโกแลต)
แคร์รี-แอนน์ มอสส์เกิดที่เมืองเบอร์นาบีย์ บริทิชโคลัมเบีย แคนาดา เติบโตกับมารดาและพี่ชายที่เมืองแวนคูเวอร์ มารดาของเธอตั้งชื่อเธอตามชื่อเพลง "Carrie Anne" เพลงฮิตของวงเดอะฮอลลีส์ในปี 1967 ที่เธอเกิด เธอศึกษาวิชาการแสดงที่เมืองพาซาดีนา แคลิฟอร์เนีย และทำงานเป็นนางแบบและต้องย้ายไปทำงานที่ญี่ปุ่นและสเปน
แคร์รี-แอนน์ เริ่มงานแสดงขณะใช้ชีวิตอยู่ในสเปน โดยรับบทเล็กๆ ในภาพยนตร์ซีรีส์ ก่อนจะย้ายกลับมาอยู่ที่แคลิฟอร์เนีย เริ่มประสบความสำเร็จในอาชีพการแสดงหลังจากรับบท "ทรินิตี" ตัวเอกจากภาพยนตร์ "The Matrix" ของพี่น้องวาชอฟสกี คู่กับคีนู รีฟส์ และลอว์เรนซ์ ฟิชเบิร์น และได้แสดงภาคต่อ "The Matrix Reloaded", "The Matrix Revolutions" และให้เสียงพากย์ใน "ดิ แอนิเมทริคซ์"
ในปี 2001 แคร์รี-แอนน์ มอสส์ได้รับรางวัล Independent Spirit Award นักแสดงสมทบหญิงยอดเยี่ยม จากภาพยนตร์เรื่อง "มีเม็นโต"
ฮิวโก วีฟวิง
ฮิวโก วอลเลซ วีฟวิง () นักแสดงชาวออสเตรเลีย มีชื่อเสียงจากภาพยนตร์ไตรภาคเดอะ เมทริกซ์ของพี่น้องวาซอสกี ไตรภาคเดอะลอร์ดออฟเดอะริงส์ของปีเตอร์ แจ็คสัน และภาพยนตร์ V for Vendetta
ฮิวโก วีฟวิง เกิดที่ไนจีเรีย จากครอบครัวชาวอังกฤษ เติบโดที่แอฟริกาใต้และสหราชอาณาจักร และใช้ชีวิตในออสเตรเลียตั้งแต่อายุ 16 ปี วิฟวิงเริ่มงานแสดงตั้งแต่อายุ 24 ปี โดยรับบทเล็กในภาพยนตร์ซีรีส์ของออสเตรเลีย เริ่มมีชื่อเสียงเป็นที่รู้จักจากบทเกย์นักเต้นคาบาเรต์ ในภาพยนตร์เรื่อง "Priscilla, Queen of the Desert" ที่เป็นภาพยนตร์ฮิตไปทั่วโลก แสดงร่วมกับเทอร์เรนซ์ สแตมพ์ และกาย เพียร์ซ
ฮิวโก วีฟวิง มีชื่อเสียงยิ่งขึ้นจากการรับบท "เอเจนต์สมิธ" ในภาพยนตร์เดอะ เมทริกซ์ เดอะ เมทริกซ์ รีโหลดเดด และเดอะ เมทริกซ์ เรฟโวลูชั่นส์ และบท "เอลรอนด์" ในอภินิหารแหวนครองพิภพ, ศึกหอคอยคู่กู้พิภพ และมหาสงครามชิงพิภพ รวมถึงเคยมีผลงานด้านการพากย์เสียง เมกะทรอน ในภาพยนตร์ชุด ทรานส์ฟอร์มเมอร์ส ภาค 1 ถึงภาค 3 อีกด้วย
สุดดวงใจ
สุดดวงใจ เป็น ละครโทรทัศน์ไทย พัชชาผิดหวังอย่างรุนแรง ที่สุเทพ บิดาของเธอกำลังจะมีผู้หญิงคนใหม่ เธอจึงเดินทางไปออสเตรเลียเพื่อพบกับรุ่งทิพย์ มารดา ที่เปิดร้านอาหารไทยอยู่ที่นั่น 
ระหว่างการเดินทาง เกิดเหตุผู้โดยสารไทย 
ชื่อแสงเดือน คลอดลูกบนเครื่องบิน หนุ่มไทยที่นั่งข้างพัชชาประกาศตัวว่าเป็นหมอ ช่วยทำคลอดให้ 
โดยมีพัชชาเป็นผู้ช่วย แสงเดือนขอให้ทศทิศ หมอหนุ่มคนทำคลอดตั้งชื่อให้ ทศทิศตั้งชื่อเด็กว่าสุรทิน 
ส่วนพัชชาตั้งชื่อเล่นให้ว่าฟ้า
แสงเดือนหนีจากเมืองไทยด้วยความชอกช้ำ เพราะพ่อของเด็กซึ่งเป็นพ่อหม้ายไม่เลือกเธอ 
เพราะแคร์ความรู้สึกของลูกติดของเขามากกว่า แสงเดือนเดินทางมากับจิรพัฒน์น้องชาย 
จิรพัฒน์ประทับใจในความมีน้ำใจของพัชชา จนกลายเป็นรักแรกพบ
เมื่อเดินทางถึงออสเตรเลีย ทศทิศต้องเจรจาปัญหาระหว่างเขาและลักขณา ภรรยาสาว 
ส่วนพัชชาไปหาแม่ แต่ก็ต้องผิดหวังเมื่อรู้ว่าแม่มีสามีใหม่แล้ว เธอจึงไปอาศัยอยู่กับภาวดี 
เพื่อนที่เธอรักและสนิทที่สุด ด้านจิรพัฒน์ก็ตามดูแลพัชชาเต็มที่เพราะเขาหลงรักเธอสุดดวงใจ
แต่พัชชาคิดกับจิรพัฒน์แค่ความเป็นเพื่อนเท่านั้น
ทศทิศแตกหักกับภรรยา จึงออกเดินทางท่องเที่ยวคนเดียว เช่นเดียวกับพัชชาที่ต้องการท่องเที่ยว
เพื่อประชดแม่ ทั้งสองพบกันโดยบังเอิญ จึงออกเที่ยวด้วยกัน โดยพัชชาสัญญาว่าจะไม่ดื้อ 
และเชื่อฟังเขา ทั้งคู่สนิทสนมกันโดยไม่รู้ตัว พัชชาหลงรักความเป็นสุภาพบุรุษของทศทิศ 
ส่วนทศทิศก็เข้าใจตัวเองมากขึ้น เมื่ออยู่ใกล้พัชชา
รุ่งทิพย์ขอเลิกกับพงษ์ฤทธิ์เพื่อลูก สุเทพเดินทางมาออสเตรเลียเพื่อตามหาแสงเดือน คนรักของเขา 
และพัชชา ลูกสาวคืนก่อนที่ทศทิศจะกลับเมืองไทย พัชชามีโอกาสได้อยู่ตามลำพังกับเขา 
ทั้งคู่กำลังจะเปิดเผยความในใจกัน ลักขณาก็ปรากฏตัวขึ้น เธอประณามพัชชาว่าคือต้นเหตุ
ทำให้ทศทิศเปลี่ยนใจ พัชชาตกใจที่ทศทิศมีภรรยาแล้ว เธอหนีไปอยู่กับแสงเดือนและจิรพัฒน์ 
โดยไม่มีใครรู้
สุเทพตามมาจนพบแสงเดือน พัชชาพบว่าผู้หญิงคนใหม่ ของพ่อก็คือแสงเดือนที่แสนดี พัชชารู้ตัวว่าเธอมองโลกในแง่ร้ายมาตลอด เธอจึงทำใจยอมรับพงษ์ฤทธิ์ได้อีกคน 
เพื่อความสุขของแม่ แต่ปัญหารักสามเส้าระหว่างทศทิศ จิรพัฒน์ และพัชชา ยังไม่ลงตัวง่าย ๆ อย่างที่คิดเพราะผู้ชายทั้งสองคนคือคนที่รักเธอเหมือนกัน แต่สุดท้ายแล้วคนที่พัชชาเลือกก็คือทศทิศ จิรพัฒน์เองก็ยอมรับและเข้าใจพัชชากับทศทิศดี
จิรพัฒน์กลับมาทบทวนว่าใครที่เป็นคนคอยให้กำลังใจเขามาตลอดและคอยอยู่ข้างๆ เวลาที่เขา
ไม่สบายใจ และคนนั้นก็คือภาวดี เพื่อนรักของพัชชานั่นเอง 
จิรพัฒน์เพิ่งรู้ใจตัวเองว่าการที่เขาได้อยู่ไกล้กับภาวดี มันจะเกิดเป็นความรักขึ้นมา
จึงรีบไปหาภาวดีที่บ้าน พร้อมกับดอกไม้1ช่อ และปรับความเข้าใจกัน 
ในที่สุดจิรพัฒน์ก็สารภาพว่าเขารักเธอมาตั้งนานแล้ว แต่ไม่รู้ตัวว่ามันเกิดขึ้นได้อย่างไร ภาวดีเองก็แอบชอบจิรพัฒน์มาตั้งแต่แรกแล้ว จิรพัฒน์ให้สัญญากับภาวดีว่าจะรัก และดูแลเธอให้ดีที่สุด
และตัดสินใจที่จะอยู่ออสเตรเลียด้วยกันตลอดไป
ด้านทศทิศก็จะมาปรับความเข้าใจกับพัชชาให้รู้เรื่อง แต่ด้วยความที่พัชชาเป็นคนใจแข็ง
งานนี้ทศทิศต้องเหนื่อยเป็นพิเศษ แต่พอคุยกันไปเรื่อยๆ พัชชาก็ใจอ่อนลงและยอมรับรักที่กำลัง
จะเดินทางมาถึงในช่วงท้ายแล้ว
สถานีรถไฟปากคลองสาน
สถานีรถไฟปากคลองสาน ในอดีตเป็นสถานีต้นทางของทางรถไฟสายแม่กลอง ตั้งอยู่บริเวณตลาดปากคลองสาน เขตคลองสาน เดิมมีทางรถไฟเชื่อมกับท่าแพขนานยนต์ เพื่อใช้ขนส่งขบวนรถ และหัวรถจักรไปซ่อมบำรุงทีสถานีรถไฟบางกอกน้อย หรือสถานีรถไฟมักกะสัน
สถานีรถไฟปากคลองสานเปิดให้ประชาชนใช้งานตั้งแต่วันที่ 4 มกราคม ร.ศ. 123 (พ.ศ. 2447) โดยพระบาทสมเด็จพระมงกุฎเกล้าเจ้าอยู่หัว ขณะนั้นทรงเป็นสมเด็จพระบรมโอรสาธิราชสยามมกุฎราชกุมาร เสด็จพระราชดำเนินแทนพระองค์ ทรงเปิดเส้นทางปากคลองสาน-มหาชัย เมื่อวันที่ 29 ธันวาคม ร.ศ. 123 (พ.ศ. 2447) และพระบาทสมเด็จพระจุลจอมเกล้าเจ้าอยู่หัว ทรงเคยเสด็จพระราชดำเนินประทับรถไฟพระที่นั่ง ผ่านทางรถไฟสายนี้เมื่อวันที่ 18 มีนาคม ร.ศ. 124 (พ.ศ. 2448) เพื่อทรงทำพิธีเปิดถนนถวาย ตำบลท่าฉลอม อำเภอเมืองสมุทรสาคร จังหวัดสมุทรสาคร
สถานีรถไฟปากคลองสานหยุดการใช้งานมาตั้งแต่วันที่ 1 มกราคม พ.ศ. 2504 สืบเนื่องจากมติคณะรัฐมนตรีเมื่อวันที่ 24 พฤศจิกายน พ.ศ. 2502 ในรัฐบาลจอมพลสฤษดิ์ ธนะรัชต์ ที่ให้ยกเลิกเส้นทางช่วงปากคลองสาน- โดยรางรถไฟยังคงอยู่ แต่ราดยางมะตอยทับไว้ใต้พื้นถนน ส่วนตัวอาคารสถานี ไม่เหลือสภาพเดิมแล้ว
มหาวิหารเวเซอแล
มหาวิหารเวเซอแลและเนินในบริเวณเวเซอแล ได้รับการขึ้นทะเบียนเป็นมรดกโลกโดยองค์การยูเนสโกเมื่อปี ค.ศ. 1979
อาสนวิหารบูร์ฌ
อาสนวิหารบูร์ฌ () มีชื่อเต็มว่า อาสนวิหารนักบุญสเทเฟนแห่งบูร์ฌ () เป็นอาสนวิหารนิกายโรมันคาทอลิก ตั้งอยู่ที่เมืองบูร์ฌในประเทศฝรั่งเศส และเป็นอาสนวิหารประจำอัครมุขมณฑลบูร์ฌ โดยอุทิศแด่นักบุญสเทเฟน
มหาวิหารแห่งนี้ถูกสร้างด้วยความยิ่งใหญ่และกลมกลืนกันทางสถาปัตยกรรม โดยเฉพาะอย่างยิ่งในส่วนหน้าบัน รูปปั้นประดับโดยรอบ และงานกระจกสี อาสนวิหารแห่งนี้ได้ถูกละเลยมาเป็นระยะเวลายาวนาน อย่างไรก็ตาม ความสำคัญทางสถาปัตยกรรมของอาสนวิหารแห่งนี้ก็โดดเด่นไม่แพ้กับอาสนวิหารชั้นนำที่มีชื่อเสียงอื่น ๆ ในประเทศฝรั่งเศส
การก่อสร้างเริ่มขึ้นในปี ค.ศ. 1195 ในปีเดียวกันกับมหาวิหารชาทร์ บริเวณบริเวณร้องเพลงสวดสร้างเสร็จในปี ค.ศ. 1214, ทางเดินกลางระหว่างปี ค.ศ. 1225 ถึงปี ค.ศ. 1250 และด้านหน้าในปี ค.ศ. 1270 สถาปนิกคือ Paul-Louis Boeswillwald และนายช่างก่อสร้างใหญ่คือ Philip Berruyer อาสนวิหารนักบุญสเทเฟนแห่งบูร์ฌได้รับการเสกเมื่อวันที่ 13 พฤษภาคม ค.ศ. 1324
อาสนวิหารบูร์ฌได้ขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1862 ตั้งอยู่ใจกลางเขตเมืองประวัติศาสตร์บูร์ฌซึ่งได้รับการคุ้มครองตั้งแต่ปี ค.ศ. 1965 เป็นต้นมา และต่อมาได้ขึ้นทะเบียนเป็นแหล่งมรดกโลกของยูเนสโกในปี ค.ศ. 1992 โดยได้รับการยกย่องให้เป็นสถานที่ที่มีความสำคัญทางสถาปัตยกรรมกอทิกและสัญลักษณ์แห่งพลังของศาสนาคริสต์ในฝรั่งเศสยุคกลาง
อาสนวิหารชาทร์
อาสนวิหารชาทร์ () หรือ อาสนวิหารแม่พระแห่งชาทร์ () เป็นอาสนวิหารโรมันคาทอลิกประจำมุขมณฑลชาทร์ ตั้งอยู่ที่เมืองชาทร์ในประเทศฝรั่งเศส (ราว 80 กิโลเมตรทางตะวันตกเฉียงใต้) ของกรุงปารีส เป็นสิ่งก่อสร้างตามสถาปัตยกรรมกอทิกแบบฝรั่งเศสชิ้นที่งามที่สุดชิ้นหนึ่งของฝรั่งเศส
เมื่อมองจากนอกเมืองอาสนวิหารเหมือนกับผุดขึ้นมาจากทุ่งข้าวสาลี จนเมื่อเข้าไปใกล้เข้าจึงเห็นว่าตั้งอยู่เหนือกลุ่มบ้านเรือนที่เกาะกันเป็นกระจุกบนเนินรอบ ๆ ด้านหน้าอาสนวิหารเป็นหอสองหอที่มีลักษณะต่างกัน — หอหนึ่งเป็นหอพีระมิดเรียบ ๆ ที่สร้างราวคริสต์ทศวรรษ 1140 ที่สูง 105 เมตร อีกหอหนึ่งสูง 113 เมตร สร้างราวต้นคริสต์ศตวรรษที่ 16 ที่ตกแต่งอย่างวิจิตรกว่าหอแรก ภายนอกอาสนวิหารเป็นค้ำยันแบบปีกที่กางออกไปรอบตัวอาสนวิหาร
อาสนวิหารชาทร์ ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1979 อาสนวิหารชาทร์เป็นอาสนวิหารที่ใช้เวลาในการสร้างยาวนานกว่า 70 ปี
อาสนวิหารโมเดนา
อาสนวิหารแม่พระรับเกียรติยกขึ้นสวรรค์และนักบุญเจมีนีอานุส () หรือ มหาวิหารโมเดนา () เปฺ็นคริสต์ศาสนสถานระดับอาสนวิหาร ตั้งอยู่ที่เมืองโมเดนาในประเทศอิตาลี และเป็นอาสนวิหารประจำอัครมุขมณฑลโรมันคาทอลิกโมเดนา-โนนันโตลา อาคารสร้างเป็นสถาปัตยกรรมแบบโรมาเนสก์
“มหาวิหารโมเดนา” ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1997
เดิมก่อนหน้าที่จะตัวสิ่งก่อสร้างปัจจุบันเป็นที่ตั้งของโบสถ์สองแห่งก่อนหน้านั้นที่สร้างตั้งแต่คริสต์ศตวรรษที่ 5 แต่ถูกทำลาย สิ่งก่อสร้างที่เห็นกันอยู่ในปัจจุบันเริ่มสร้างในปี ค.ศ. 1099 โดยมีนายช่างเอก (master builder) ลันฟรังโคเป็นผู้ดูแลการก่อสร้าง ตัวมหาวิหารตั้งอยู่เหนือที่เก็บศพของนักบุญเจมีนีอานุส (Saint Geminianus) ผู้เป็นนักบุญองคือุปถัมภ์เมืองโมเดนา ร่างของท่านยังคงอยู่ภายในคริพท์ของมหาวิหาร มหาวิหารปัจจุบันได้รับการสถาปนาเมื่อวันที่ 12 กรกฎาคม ค.ศ. 1184
ช่องสังหาร
ช่องสังหาร () เป็นช่องบนเพดานของทางเข้าปราสาทหรือค่ายที่ผู้ป้องกันสามารถใช้ยิง, ขว้างหรือโยน หรือเทสิ่งที่เป็นอันตรายต่อข้าศึกผู้เข้ามาโจมตีลงมาได้ ฉะนั้นผู้ป้องกันปราสาทอาจจะเทหิน, ยิงศร, เททรายร้อนหรือน้ำร้อน หรือสิ่งอื่นลงมายังผู้อยู่ข้างล่างได้ ช่องที่คล้ายกันช่องเชิงเทินที่ตั้งอยู่ในกำแพงม่านของปราสาท แต่ช่องเชิงเทินจะสร้างยื่นออกมาจากกำแพงและมีช่องบนพื้นที่มีประโยชน์ของการใช้สอยเช่นเดียวกับช่องสังหาร
แบทเทิลเน็ตเวิร์ค ร็อคแมนเอ็กเซ่ 3
แบทเทิลเน็ตเวิร์ค ร็อคแมนเอ็กเซ่ 3 () หรือ เมกาแมนแบทเทิลเน็ตเวิร์ค 3 (Mega Man Battle Network 3) เป็นวิดีโอเกมชุดร็อคแมนเอ็กเซ่ ลำดับที่ 3 วางจำหน่ายในประเทศญี่ปุ่นเมื่อวันที่ 6 ธันวาคม ค.ศ. 2002
ร็อคแมนเอ็กเซ่ภาคนี้เป็นภาคแรกที่มีตลับเกม 2 แบบด้วยกันคือ แบทเทิลเน็ตเวิร์ค ร็อคแมนเอ็กเซ่ 3 (เมกาแมนแบทเทิลเน็ตเวิร์ค 3 ไวท์, Mega Man Battle Network 3 White) และ แบทเทิลเน็ตเวิร์ค ร็อคแมนเอ็กเซ่ 3 BLACK (เมกาแมนแบทเทิลเน็ตเวิร์ค 3 บลู, Mega Man Battle Network 3 Blue)
แบทเทิลเน็ตเวิร์ค ร็อคแมนเอ็กเซ่ 3 BLACK () หรือ เมกาแมนแบทเทิลเน็ตเวิร์ค 3 บลู (Mega Man Battle Network 3 Blue) เป็น แบทเทิลเน็ตเวิร์ค ร็อคแมนเอ็กเซ่ 3 อีกเวอร์ชันหนึ่งโดยปรับส่วนรูปแบบการเล่น แบทเทิลชิป และอื่นๆอีกมากมาย วางจำหน่ายเมื่อวันที่ 28 มีนาคม ค.ศ. 2003
นาวิคัสตอมไมเซอร์ เป็นระบบใหม่ในเกม ทำหน้าที่ในการเพิ่มสเตตัสของร็อคแมนโดยใช้โปรแกรมพาร์ท มาประกอบเพื่อเพิ่มความสามารถต่างๆ คล้ายกับเกมพัซเซิล
รายชื่อรหัสสถานภาพของเอชทีทีพี
ต่อไปนี้เป็นรายชื่อรหัสสถานภาพในการตอบรับเอชทีทีพีจากเครื่องให้บริการ ซึ่งมีทั้งรหัสที่กำหนดโดยมาตรฐานอินเทอร์เน็ตของคณะทำงานเฉพาะกิจด้านวิศวกรรมอินเทอร์เน็ต (IETF) และกำหนดโดยเอกสารขอความเห็น (RFC) เอกสารลักษณะเฉพาะอื่น ๆ และรหัสที่มีการใช้งานโดยทั่วไปเพิ่มเข้ามา ตัวเลขแรกของรหัสสถานภาพ (หลักร้อย) เป็นตัวระบุประเภทของการตอบรับหนึ่งในห้าประเภท ซึ่งเครื่องลูกข่ายเอชทีทีพีสามารถรับรู้ประเภททั้งห้านี้ได้เป็นอย่างน้อย อินเทอร์เน็ตอินฟอร์เมชันเซอร์วิสเซส (IIS) ของไมโครซอฟท์ใช้รหัสย่อยเป็นทศนิยมเพิ่มเติมเพื่อแสดงข้อมูลให้เจาะจงมากยิ่งขึ้น แต่จะไม่นำมาแสดงไว้ในนี้ วลีเหตุผลที่อยู่ถัดจากรหัสสถานภาพเป็นตัวอย่างมาตรฐาน ซึ่งสามารถเขียนหรือแปลให้เป็นอย่างอื่นเพื่อให้มนุษย์สามารถอ่านเข้าใจได้ ถ้าหากรหัสสถานภาพใดไม่มีการระบุหมายเหตุ แสดงว่ารหัสนั้นเป็นส่วนหนึ่งของมาตรฐาน HTTP/1.1
รหัสสถานภาพกลุ่มนี้หมายถึง "เครื่องให้บริการได้รับการร้องขอแล้ว สามารถดำเนินการต่อไปได้" ใช้เป็นข้อความตอบรับชั่วคราว ซึ่งจะประกอบด้วยส่วนหัว Status-Line กับส่วนหัวอื่น ๆ เพิ่มเติม และจบด้วยบรรทัดว่าง แต่เนื่องจาก HTTP/1.0 ไม่ได้กำหนดรหัส 1xx เอาไว้ ดังนั้นเครื่องแม่ข่ายต้องไม่ส่งการตอบรับด้วยรหัส 1xx ไปยังเครื่องลูกข่ายที่เป็น HTTP/1.0 เว้นแต่ว่าจะอยู่ภายใต้เงื่อนไขที่เกี่ยวกับการทดลอง
รหัสสถานภาพกลุ่มนี้หมายถึง "การดำเนินการที่ร้องขอได้รับแล้ว เป็นที่เข้าใจแล้ว และได้ยอมรับแล้ว" ใช้แสดงว่าการร้องขอจากเครื่องลูกข่ายได้ดำเนินการสำเร็จแล้ว
รหัสสถานภาพกลุ่มนี้หมายถึง "เครื่องลูกข่ายอาจต้องมีการกระทำอื่นเพิ่มเติม เพื่อที่จะทำการร้องขอนั้นให้สำเร็จ" แสดงว่าโปรแกรมตัวแทนผู้ใช้จำเป็นต้องมีการดำเนินการอื่นเพิ่มเติม ซึ่งอาจทำได้เองโดยไม่จำเป็นต้องโต้ตอบกับผู้ใช้ ถ้าคำสั่งร้องขอครั้งที่สองเป็น GET หรือ HEAD นอกจากนี้ตัวแทนผู้ใช้ไม่ควรเปลี่ยนทางมากกว่าห้าครั้ง เพราะว่าการทำเช่นนั้นอาจถูกพิจารณาว่าเป็นวงวนไม่รู้จบ
รหัสสถานภาพกลุ่มนี้หมายถึง "การร้องขอจากเครื่องลูกข่ายไม่เป็นที่ยอมรับ หรือไม่สามารถทำตามการร้องขอนั้นได้" เครื่องแม่ข่ายจะถือว่าเป็นความผิดพลาดของเครื่องลูกข่าย เครื่องให้บริการควรจะอธิบายสาเหตุของความผิดพลาดไปกับเนื้อหาด้วย เว้นแต่เมื่อข้อความร้องขอนั้นใช้คำสั่ง HEAD และควรระบุว่าเป็นปัญหาที่เกิดขึ้นชั่วคราวหรือถาวร รหัสสถานภาพเหล่านี้สามารถใช้ตอบรับกับคำสั่งร้องขอใดก็ได้ ซึ่งตัวแทนผู้ใช้ควรแจ้งข้อผิดพลาดเหล่านั้นให้ผู้ใช้งานทราบด้วยรหัสสถานภาพกลุ่มนี้หมายถึง "เครื่องแม่ข่ายไม่สามารถให้บริการได้ แม้ว่าการร้องขอจะส่งมาอย่างถูกต้อง" เครื่องให้บริการพบกับข้อผิดพลาดบางประการซึ่งทำให้ไม่สามารถทำตามการร้องขอที่ส่งมา เครื่องแม่ข่ายควรอธิบายสาเหตุของความผิดพลาดลงในส่วนเนื้อหาในข้อความตอบรับ และควรระบุว่าเป็นปัญหาที่เกิดขึ้นชั่วคราวหรือถาวร ยกเว้นเมื่อตอบกลับจากคำสั่ง HEAD นอกจากนั้นตัวผู้ใช้ควรแจ้งข้อผิดพลาดให้ผู้ใช้ทราบ รหัสกลุ่มนี้สามารถใช้ตอบรับกับคำสั่งใดก็ได้
__ไม่มีแก้เฉพาะส่วน__
ตะกอน
ตะกอน คือ อินทรีย์วัตถุ หรือ อนินทรีย์วัตถุที่มีขนาดเล็กเช่น กรวด หิน ดิน ทราย ที่เกิดจากกระบวนการสลายตามธรรมชาติ ถูกพัดพาปะปนกับกระแสน้ำ และทับถมกันบริเวณด้านล่างที่กระแสน้ำไหลผ่าน ตะกอนมีหลายชนิดขึ้นอยู่กับสิ่งปะปนในกระแสน้ำนั้น ๆ เช่น ดิน หิน ทราย หรือตะกอนที่เป็นสารอินทรีย์ที่ย่อยสลาย ลักษณะเป็นสีคล้ำ มีความหยุ่น เรียกว่า โคลน อีกความหมายหนึ่งคือ อนุภาคที่แยกตัวออกมาจากสารละลาย เมื่อทิ้งไว้ระยะเวลาหนึ่ง เช่น น้ำผสมผงแป้ง เมื่อทิ้งไว้ระยะเวลาหนึ่ง ผงแป้งจะตกตะกอนลงสู่ด้านล่าง เห็นเป็นชั้นแป้งและน้ำอย่างชัดเจน
นักสมุทรศาสตร์ศึกษาตะกอนโดยการจำแนกลักษณะของตะกอนตามแหล่งที่มาดังนี้
เป็นตะกอนที่มีจำนวนมากที่สุดซึ่งจะมีแร่ควอตซ์ (ซึ่งแร่ชนิดนี้เป็นองค์ประกอบหลักของหินแกรนิต) และดินเหนียว (เป็นส่วนที่สลายมาจากแร่เฟลด์สปาร์) เป็นองค์ประกอบหลัก โดยตะกอนเหล่านี้จะถูกพัดพาลงมหาสมุทรโดย แม่น้ำ ลำธาร การชะล้างโดยน้ำฝน และลม ในแต่ละปีจะมีตะกอนจากแผ่นดินลงสู่มหาสมุทรจำนวนประมาณ 15,000 ล้านเมตริกตัน จากการพัดพาของแม่น้ำ และ อีกประมาณ 100 ล้านเมตริกตันถูกพัดพาโดยลม ตะกอนดินเหนียว เป็นอนุภาคที่มีขนาดเล็กจะถูกพัดพาไปได้ไกล และตกลงช้า ๆ สู่พื้นมหาสมุทรในที่สุด
เป็นตะกอนที่มี ซิลิกอนไดออกไซด์ หรือ (ซิลิกา) และ เป็นองค์ประกอบหลักซึ่งสัตว์ที่อาศัยอยู่ในทะเลนั้นสามารถสกัดเอาซิลิคอน และแคลเซียม ที่ละลายอยู่ในน้ำมาสร้างเปลือกหรือโครงกระดูกของมัน ตะกอนเหล่านี้บางส่วนมาจากเปลือกหอยขนาดใหญ่ ก้อนปะการัง และสิ่งมีชีวิตที่มีผลผลิตสูงในทะเลคือพวกแพลงก์ตอน ซึ่งเมื่อชีวิตเหล่านี้ตายลงเปลือกหรือซากของมันก็จะค่อย ๆ จมลงสู่พื้น สะสมเป็นชั้นหนาที่บริเวณพื้นมหาสมุทร ตะกอนที่มาจากสิ่งมีชีวิตในทะเลนั้นจะมีปริมาณมากรองลงมาจากตะกอนที่มาจากแผ่นดิน
พวกแร่ธาตุต่าง ๆ ที่สามารถตกตะกอนโดยตรงจากน้ำทะเล ซึ่งแร่ธาตุต่าง ๆ รวมทั้งหินและตะกอนที่จมตัวอยู่ในน้ำ
เทพบุตรนักบาส
เทพบุตรนักบาส หรือ Hot Shot เป็นละครซีรีส์ไต้หวันที่ออกอากาศทางสถานีโทรทัศน์ CTV โดยเนื้อเรื่องเล่าถึงการแก่งแย่ง
ชิงดีชิงเด่นและเรื่องความรักในทีมบาสของโรงเรียนแห่งหนึ่งนำแสดงโดย เจอร์รี เหยียน หรือ เจอร์รี F 4 โชว์ ลัวหรือ หลัวจื้อเสียง
วิ่งกระเตงฟัด
วิ่งกระเตงฟัด () เป็น ภาพยนตร์ฮ่องกง แนวตลก-แอกชั่นที่นำแสดงโดย เฉินหลง และ กู่ เทียนเล่อ โดยเป็นเรื่องราวของโจรกระจอกกลุ่มหนึ่งที่ลักพาตัวลูกชายวัยแบเบาะของมหาเศรษฐีคนหนึ่งแต่การลักพาตัวครั้งนี้ก่อให้เกิดเรื่องวุ่นๆชุลมุน ขึ้นอีกมากมาย
หนีตามกาลิเลโอ
หนีตามกาลิเลโอ () (เดิมชื่อ กาลิเลโอ เพราะโลกมีแรงดึงดูด) เป็นภาพยนตร์ไทยแนวโรแมนติก/ดราม่า มีกำหนดเข้าฉายในโรงภาพยนตร์วันที่ 23 กรกฎาคม พ.ศ. 2552 กำกับโดย นิธิวัฒน์ ธราธร โดยภาพยนตร์เรื่องนี้ไปถ่ายทำไกลถึง 3 ประเทศ 3 เมือง คือ ลอนดอน ประเทศอังกฤษ, ปารีส ประเทศฝรั่งเศส และ เวนิส ประเทศอิตาลี ภาพยนตร์ทำรายได้ 30.34 ล้านบาทนุ่นกับเชอรี่เป็นเพื่อนรักกัน เริ่มเรื่องที่ทั้งสองไปเล่นบันจี้จั๊มพ์ด้วยกัน และเล่าเรื่องปัญหาของตัวเองให้ฟัง "นุ่น" (จรินทร์พร จุนเกียรติ) มีปัญหารักเพราะเพิ่งจะเลิกกับแฟนที่ชื่อว่า "ตั้ม" (ธนากร ชินกูล) และพยายามที่จะลืมเรื่องของตั้ม ส่วน "เชอรี่" (ชุติมา ทีปะนาถ) มีปัญหาเรื่องเรียนเพราะอยากจะเข้าใช้ห้องเขียนแบบ แต่อาจารย์ไม่มาจึงปลอมลายเซ็น จึงถูกพักการเรียน 1 ปีเต็ม ทั้งสองจึงตกลงกันว่าจะไปเที่ยวต่างประเทศกันตามลำพังโดยไป อังกฤษ-ฝรั่งเศส-อิตาลี (ลอนดอน-ปารีส-เวนิส และปิดท้ายด้วยที่หอเอนพีซ่า เมืองพีซ่า) แถวบ้านเกิดของกาลิเลโอ
ระหว่างที่ไปอยู่ที่อังกฤษทั้งสองได้ที่พักของญาติ และหารายได้ด้วยการไปทำงานที่ร้านอาหารไทยในอังกฤษ ซึ่งต่อมาได้ถูกให้ออก เพราะขาดงานไปเที่ยว ทั้งสองจึงออกเดินทางไปฝรั่งเศส และได้ไปพบกับ "ตั้ม หรือ พิสิทธิ์" (เรย์ แมคโดนัลด์) ที่นั่น ตั้ม พิสิทธิ์ทำให้ทั้งสองได้คิดว่า "คนอื่นเขามาต่างประเทศก็เพื่อมาเที่ยว แต่สองคนนี้มาอยู่แต่ในครัว" ต่อมาเชอรี่ได้แสดงฝีมือทางสถาปัตย์ของตน ในงานแสดงผลงานศิลป์ที่จัดโดยตั้ม พิสิทธิ์ และเพื่อน ทำให้ได้รู้จักกับชาวอิตาลีที่สนใจงานของเชอรี่ และเสนอให้เธอไปร่วมงานด้วย ซึ่งเชอรี่ดีใจที่จะได้ทำงานที่ตนชอบ และได้อยู่ทึ่ประเทศอิตาลี
จากนั้นทั้งสองไปที่อิตาลี และทำงานที่ร้านอาหารไทยในเวนิส เชอรี่วางแผนโกงเงินเจ้าของร้านกับนุ่น ซึ่งเนุ่นทำเสียแผนแล้วถูกจับได้ และโดนส่งกลับประเทศไทย เชอรี่รู้สึกผิดและถ่ายคลิปขอโทษไว้ เมื่อถึงวันเกิดของกาลิเลโอตามที่ทั้งสองได้สัญญาไว้ว่าจะมาที่หอเอนพีซ่า เพื่อจะมาพิสูจน์ว่าหอมันจะล้มหรือเปล่า แต่นุ่นไม่มา เชอรี่จึงส่งเมสเสจไปหา และนุ่นก็ส่งเมสเสจกลับมาว่า "ใครคิดถึงบ้านบ้าง ยกมือขึ้น!!!" ทำให้เชอรี่ซึ้งใจกลับไปประเทศไทย แล้วทั้งสองก็เป็นเพื่อนรักกันเหมือนเดิมได้รับรางวัล
"เข้าชิง"
สโมสรฟุตบอลนิวคาสเซิลยูไนเต็ด ฤดูกาล 2005-06
ใน ฤดูกาล 2005-06 นิวคาสเซิลยูไนเต็ดแข่งขันอยู่ในเอฟเอพรีเมียร์ลีก
ชุดที่สวมในฤดูกาล 2005-06 เป็นชุดโดยอาดิดาส และผู้สนับสนุนหลักของทีมคือนอร์ทเทิร์นร็อค
เทศบาลเมืองน่าน
เทศบาลเมืองน่าน เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในเขตอำเภอเมืองน่าน จังหวัดน่าน มีพื้นที่ครอบคลุม 2 ตำบล คือ ตำบลในเวียงทั้งตำบล และบางส่วนของตำบลผาสิงห์ ภายในเขตเทศบาลมีที่ตั้งของศูนย์ราชการ สถานศึกษา สถาบันการเงินต่างๆ ทำให้มีฐานะเป็นศูนย์กลางความเจริญของจังหวัด
เทศบาลเมืองน่านเดิมเป็นบริเวณตำบลในเวียง ได้รับการยกฐานะเป็น “เทศบาลเมืองน่าน” ตามพระราชกฤษฎีการจัดตั้งเทศบาลเมืองน่าน จังหวัดน่าน พ.ศ. 2497 ตราไว้ ณ วันที่ 11 กุมภาพันธ์ พ.ศ. 2497 กระทรวงมหาดไทยได้มีคำสั่งแต่งตั้งหลวงวรวิทย์ วรรณการเป็นนายกเทศมนตรี โดยมีหลวงธนานุสรณ์ และนายกลิ่น ดวงพิกุล เป็นเทศมนตรีชุดแรก มีสำนักงานชั่วคราวอยู่ที่ “ศาลาบาตร” หน้าศาลากลางจังหวัดหลังเก่า (พิพิธภัณฑสถานแห่งชาติ น่าน ในปัจจุบัน) ต่อมาได้โดยขอที่ดินราชพัสดุบริเวณข้างที่ว่าการอำเภอเมืองน่าน (ที่ตั้งศาลากลางจังหวัดในปัจจุบัน) สร้างเป็นสำนักงานเทศบาล จนกระทั่ง พ.ศ. 2510 จังหวัดน่านได้ดำเนินการก่อสร้างศาลากลางหลังใหม่ขึ้นและต้องการที่ดินคืน เทศบาลเมืองน่านโดยคณะเทศมนตรีชุด ร.ต.ต.ชาญ เวชเจริญ นายกเทศมนตรี จึงได้พิจารณาใช้สถานีอนามัยชั้นหนึ่งของเทศบาลเป็นที่ทำการเทศบาลแทน ต่อมาได้ทำการก่อสร้างอาคารสำนักงานเทศบาลขึ้นใหม่ในสมัยนายกเทศมนตรี พ.ต.ท.อุ่น วุฒิการณ์ เมื่อ พ.ศ. 2515
ต่อมาในปี พ.ศ. 2543 การท่องเที่ยวแห่งประเทศไทยได้ขอความร่วมมือมายังเทศบาลเมืองน่านเพื่อหาสถานที่ใช้เป็นที่ตั้งศูนย์บริการนักท่องเที่ยวจังหวัดน่าน คณะผู้บริหารเทศบาลเมืองน่านมีนางสิรินทร รามสูต เป็นนายกเทศมนตรี ได้เห็นชอบให้ใช้พื้นที่บริเวณด้านหลังอาคารสำนักงานเทศบาลเมืองน่านเป็นที่ก่อสร้างศูนย์บริการนักท่องเที่ยวจังหวัดน่าน และได้เริ่มก่อสร้างสำนักงานหลังปัจจุบันบนบริเวณที่ดินของเทศบาล เนื้อที่ 14 ไร่ ถนนมหายศ จนแล้วเสร็จในปี พ.ศ. 2548 โดยพื้นที่สำนักงานเทศบาลเมืองน่านหลังเดิมได้รับการปรับปรุงให้เป็นสวนสาธารณะและจุดพักผ่อนสำหรับนักท่องเที่ยวจนถึงปัจจุบัน
ในปี พ.ศ. 2552 ราษฎรจำนวน 3 หมู่บ้าน ของตำบลผาสิงห์ ได้แก่ บ้านสวนหอม บ้านดอนสวรรค์ และบ้านฟ้าใหม่ ได้แสดงเจตจำนงค์ขอรวมพื้นที่เข้ากับเทศบาลเมืองน่าน หลังจากทำการสำรวจเจตนารมณ์แล้วจึงได้มีประกาศกระทรวงมหาดไทย เรื่อง เปลี่ยนแปลงเขตเทศบาลเมืองน่าน อำเภอเมืองน่าน จังหวัดน่าน เมื่อวันที่ 15 กันยายน พ.ศ. 2554 ให้เปลี่ยนแปลงเขตเทศบาลเมืองน่าน โดยนับรวมพื้นที่ของหมู่บ้านทั้งสามเข้ากับเทศบาลเมืองน่าน นับเป็นการเปลี่ยนแปลงเขตเทศบาลเป็นครั้งแรกตั้งแต่มีการจัดตั้งเทศบาลเมืองน่านมีพื้นที่ 7.6 ตารางกิโลเมตร หรือ 4,750 ไร่ ประกอบด้วย 2 ตำบล คือ ตำบลในเวียงทั้งตำบล และบางส่วนของตำบลผาสิงห์ ซึ่งภายในเขตเทศบาลมีการจัดตั้งชุมชนย่อยซึ่งแบ่งตามความศรัทธาในวัดที่ชาวบ้านได้ถือปฏิบัติกันมาเป็นเวลานาน จำนวน 31 ชุมชน ดังนี้
จำนวนประชาชนในเขตเทศบาลเมืองน่าน ณ เดือนธันวาคม พ.ศ. 2560 มีจำนวน 20,012 คน แยกเป็นชาย 9,894 คน หญิง 10,118 คน ความหนาแน่นของประชากรประมาณ 2,633.16 คนต่อตารางกิโลเมตร จำนวนบ้าน 10,567 หลังคาเรือน
การคมนาคมทางบกมีถนนสายสำคัญดังนี้
สถานศึกษาในเขตเทศบาลเมืองน่านมีดังนี้
มีสถานพยาบาลของรัฐจำนวน 1 แห่ง คือ โรงพยาบาลน่าน นอกจากนี้ยังมีศูนย์บริการสาธารณสุข จำนวน 1 แห่ง คือ ศูนย์บริการสาธารณสุข เทศบาลเมืองน่าน และคลินิกเอกชน จำนวน 14 แห่ง
ในเขตเทศบาลเมืองน่านมีสถานประกอบการในด้านต่าง ๆ ดังนี้วัดในเขตเทศบาลเมืองน่าน
การเชื่อมต่อเอชทีทีพีแบบคงอยู่
การเชื่อมต่อเอชทีทีพีแบบคงอยู่ () คือแนวคิดของการใช้การเชื่อมต่อบนเกณฑ์วิธีควบคุมการขนส่งข้อมูล (TCP) อันเดียวกันในการส่งข้อความร้องขอและข้อความตอบรับของเกณฑ์วิธีขนส่งข้อความหลายมิติ (HTTP) ซึ่งปกติจะเป็นการเปิดการเชื่อมต่อใหม่ทุกครั้งเมื่อการรับส่งข้อความกันหนึ่งคู่ผู้ใช้หนึ่งคนไม่ควรคงไว้มากกว่าสองการเชื่อมต่อบนเครื่องแม่ข่ายหรือพร็อกซีใด ๆ และพร็อกซีหนึ่งแห่งควรใช้การเชื่อมต่อมากที่สุด 2×"N" การเชื่อมต่อไปยังเครื่องแม่ข่ายหรือพร็อกซีอื่น เมื่อ "N" คือจำนวนของผู้ใช้ที่ใช้งานโดยพร้อมกัน แนวทางเหล่านี้ตั้งใจให้มีขึ้นก็เพื่อเพิ่มเวลาตอบรับเอชทีทีพีและหลีกเลี่ยงความคับคั่งของข้อมูล
เน็ตสเคป แนวิเกเตอร์ตั้งแต่รุ่น 4.05 และอินเทอร์เน็ตเอกซ์พลอเรอร์ตั้งแต่รุ่น 4.01 รองรับการเชื่อมต่อแบบคงอยู่ไปยังเว็บเซิร์ฟเวอร์และพร็อกซี
แนวิเกเตอร์จะไม่ปิดการเชื่อมต่อแบบคงอยู่โดยรอให้หมดเวลา การเชื่อมต่อที่ปล่อยทิ้งไว้จะนำเข้าไปเก็บในคิว และเมื่อจำเป็นต้องเปิดการเชื่อมต่อแบบคงอยู่ใหม่บนเครื่องให้บริการอื่น การเชื่อมต่อที่ปล่อยทิ้งจะถูกตัดจบ (kill) โดยเบราว์เซอร์ โดยใช้รูปแบบบางอย่างของขั้นตอนวิธี LRU
อินเทอร์เน็ตเอกซ์พลอเรอร์จะเปิดการเชื่อมต่อแบบคงอยู่บนเครื่องแม่ข่ายแต่ละแห่งเพียงสองการเชื่อมต่อ และจะหมดเวลาหลังจาก 60 วินาทีเมื่อไม่มีการใช้งาน
มอซิลลา ไฟร์ฟอกซ์ก็รองรับการเชื่อมต่อแบบคงอยู่ และจำนวนการเชื่อมต่อพร้อมกันสามารถปรับแต่งได้ โดยแยกเป็นจำนวนต่อเซิร์ฟเวอร์ ต่อพร็อกซี และต่อทั้งหมด
โอเปร่าก็รองรับการเชื่อมต่อเอชทีทีพีแบบคงอยู่เช่นกัน และจำนวนการเชื่อมต่อพร้อมกันสามารถปรับแต่งได้ โดยแยกเป็นจำนวนต่อเซิร์ฟเวอร์ และต่อทั้งหมด
โรงเรียนปราจิณราษฎรอำรุง
โรงเรียนปราจิณราษฎรอำรุง เดิมเป็นโรงเรียนชายล้วน เปิดทำการสอนเมื่อวันที่ 1 พฤศจิกายน พ.ศ. 2456 ในระดับชั้นเรียนประถมศึกษาเป็นลำดับแรก ต่อมามีจำนวนนักเรียนเพิ่มมากขึ้น จึงได้สร้างอาคารเรียนถาวรไม้ชั้นเดียวใต้ถุนสูงขึ้น เมื่อ พ.ศ. 2460 และเปิดเรียนถึงชั้นมัธยมปีที่ 6 ได้เริ่มเป็นสหศึกษาโดยการรับ มัธยมตอนปลายก่อน แล้วจึงเริ่มเต็มรูปแบบ
ต่อมามีจำนวนนักเรียนเพิ่มมากขึ้น ทางราชการจึงได้สร้างอาคารเรียนถาวรขึ้น เมื่อ พ.ศ. 2460  เข้าใจว่าใช้งบประมาณแผ่นดิน เป็นอาคารไม้ชั้นเดียวใต้ถุนสูง หลังคามุงกระเบื้อง มี 6 ห้องเรียน มีห้องประชุมจุนักเรียนได้ประมาณ 200 คน มีห้องครูใหญ่ 1 ห้อง เปิดเรียนถึง ชั้นมัธยมศึกษาปีที่ 6 ซึ่งนับว่าเป็นชั้นเรียนสูงสุด เมื่อวันที่ 11  กุมภาพันธ์ พ.ศ. 2472 ต่อ จากนั้นนักเรียนก็เพิ่มมากขึ้นทุกปี
ต่อมาในปี พ.ศ. 2478 กระทรวงกลาโหมได้ยกที่ดินให้กระทรวงศึกษาธิการ และได้ก่อสร้างอาคารเรียนมีใต้ถุนสูงขนาด 6 ห้องเรียน เพิ่มเติม และย้ายนักเรียนมัธยมศึกษามาเรียนที่อาคารหลังใหม่นี้ ส่วนโรงเรียนที่ตั้งอยู่บริเวณเดิมได้ใช้เป็นที่เรียนชั้นประถมศึกษาต่อไป ซึ่งต่อมาภายหลังได้ตั้งเป็นโรงเรียนปราจีนกัลยาณีซึ่งเป็นโรงเรียนหญิงล้วน
อาคารหลังนี้สร้างด้วยวัสดุอุปกรณ์ของเก่าจึงไม่มั่นคงถาวร กอร์ป ทั้งจำนวนนักเรียนมากขึ้น ทางราชการจึงได้สร้างอาคารเรียนใหม่ด้วยเงินงบประมาณแผ่นดิน เป็นอาคารไม้ 2 ชั้น มี 16 ห้องเรียน ณ สถานที่ตั้งปัจจุบัน เมื่อ พ.ศ. 2484 ในบริเวณพื้นที่ดินครั้งแรกประมาณ 33 ไร่ 1 งาน 94 ตารางวา ในปี พ.ศ. 2534 ได้รื้ออาคารหลังนี้เพราะได้สร้างมา 80 ปี ต่อมาได้สร้างอาคารอนุรักษ์ขึ้นแทนปี พ.ศ. 2534 ได้รับที่ดินเพิ่มจากราชพัสดุบริเวณสถานีอนามัยของเทศบาลเมืองปราจีนบุรีเดิม จำนวน 2 ไร่ 1 งาน 84 ตารางวา
ปัจจุบันเป็นโรงเรียนประจำจังหวัดปราจีนบุรีเป็นที่รู้จักในนาม ป.ร.อ.
มหาวิทยาลัยแห่งควิเบก ณ ชิกูติมิ
มหาวิทยาลัยแห่งควิเบก ณ ชิกูติมิ () ชื่อย่อ "อูกั๊ก" (UQAC) เป็นมหาวิทยาลัยที่มีการเรียนการสอนเป็นภาษาฝรั่งเศส ตั้งอยู่กลางใจเมือง "ชิกูติมิ" (Chicoutimi) แคว้น "ซัคเน่" (Saguenay) ในมณฑลควิเบก ประเทศแคนาดา มหาวิทยาลัยแห่งนี้ เป็นสถาบันการศึกษาในเครื่องมหาวิทยาลัยแห่งควิเบก
ก่อตั้งเมื่อปี พ.ศ. 2512 เป็นมหาวิทยาลัยที่ทันสมัยแห่งหนึ่งของมณฑลควิเบก นอกจากแคมปัสหลักที่เมืองชิกูติมิแล้ว ยังมีศูนย์การศึกษาของมหาวิทยาลัย ณ เมือง "มาลเบ" (Malbaie) "แซ็งเฟ่ลิเซียง" (Saint-Félicien) "อัลมา" (Alma) และ "เซตตีล" (Sept-îles)
ในปี 2547 มีนักศึกษาทั้งหมด 6648 คน มหาวิทยาลัยแห่งควิเบก ณ ชิกูติมิ เป็นสถาบันที่มีขนาดใหญ่เป็นอันดับสามของมหาวิทยาลัยแห่งควิเบก
เปิดสอนตั้งแต่ระดับปริญญาตรี จนถึง การทำวิจัยหลังปริญญาเอก มีมากกว่า 140 หลักสูตร มีนักศึกษาต่างชาติจากทั่วทุกมุมโลก เช่น ไทย จีน เวียดนาม ญี่ปุ่น อเมริกา ฝรั่งเศส เยอรมัน เกาหลี โมร็อโค จอเจียร์ บราซิล เป็นต้น
แต่ละปีมหาวิทยาลัยจะได้รับทุนสนับสนุนในการพัฒนามหาวิทยาลัยและงานวิจัยต่างๆ ประมาณ 51.6 ล้านเหรียญแคนาดา งานวิจัยที่มีชื่อเสียงของมหาวิทยาลัยแห่งควิเบก ณ ชิกูติมิ ได้แก่ เทคโนโลยีอะลูมิเนียม, เทคโนโลยีป่าไม้, ผลิตภัณฑ์ธรรมชาติ, การศึกษาด้าน Hard Rime, ธรณีวิทยา และ ประวัติศาสตร์ของมนุษย์
สแตนลีย์ ทุชชี
สแตนลีย์ ทุชชี จูเนียร์ () นักแสดง นักเขียน ผู้อำนวยการสร้างและผู้กำกับภาพยนตร์ชาวอเมริกัน มีชื่อเสียงจากบทบาทเป็นนักแสดงประกอบในภาพยนตร์โรแมนติกคอมเมดี้หลายเรื่องในช่วงทศวรรษ 1990 ถึง 2000 เช่น "America's Sweethearts", "The Terminal", "Maid in Manhattan", "Shall We Dance?" โดยเฉพาะบทบาทในภาพยนตร์เรื่อง "The Devil Wears Prada" (นางมารสวมปราด้า) ที่แสดงร่วมกับ เมอริล สตรีพ และแอนน์ แฮทาเวย์
สแตนลีย์ ทุชชี เกิดในครอบครัวชาวอเมริกันเชื้อสายอิตาลี เริ่มชีวิตการแสดงจากการแสดงละครบรอดเวย์ เคยได้รับการเสนอชื่อเข้าชิงรางวัลลูกโลกทองคำ 2 ครั้ง และได้รับรางวัลทั้งสองครั้ง เคยได้รับการเสนอชื่อเข้าชิงรางวัลของสมาคมนักแสดงอาชีพแห่งอเมริกา และรางวัลโทนี
สแตนลีย์ ทุชชี มีบุตรสามคน เกิดจากเคท ทุชชี ภรรยาที่เพิ่งเสียชีวิตด้วยโรคมะเร็งเมื่อเดือนพฤษภาคม พ.ศ. 2552 หลังจากแต่งงานกันมา 14 ปี
ช่องทางเดิน
ช่องทางเดิน () โดยทั่วไปหมายถึงช่องว่างที่ใช้เป็นทางเดินระหว่างแนวที่นั่ง, ผนัง, แนวแสดงหรือเก็บสินค้า หรืออื่น ๆ ช่องทางเดินอาจจะปรากฏในสถาปัตยกรรมเช่นคริสต์ศาสนสถาน (เช่น ในมหาวิหาร), โรงละคร, ห้องประชุม, ห้องเรียน, ศาล, ซูเปอร์มาร์เก็ต, ตลาด, โรงงาน, รถประจำทาง และอื่น ๆ ในกุดังเก็บสินค้าหรือโรงงานสองข้างของช่องทางเดินอาจจะเป็นชั้นที่ต่อขึ้นสูงสองข้างสำหรับเก็บสินค้า
การจัดวางองค์ประกอบภายในอาคารที่วางสิ่งของหรือเครื่องมือเป็นแนวโดยมีช่องว่างระหว่างแนวที่ใช้เป็นทางเดิน ช่องนี้จะเรียกว่า "ช่องทางเดิน" เช่นในสถานที่สำหรับออกกำลังกายที่จัดเครื่องออกกำลังเป็นแนวแยกกันโดย ช่องทางเดิน
"ช่องทางเดิน" ต่างจาก "ระเบียงทางเดิน" (corridor) หรือโถงทางเดิน (hallway), “ทางเท้า” (footpath/pavement/sidewalk), "ทางเดินนอกสถานที่" (trail) และ "ทาง" (path) หรือ โถงภายในอาคาร (enclosed หรือ open area)
คณะกรรมการความมั่นคงแห่งรัฐ (สหภาพโซเวียต)
คณะกรรมการความมั่นคงแห่งรัฐ หรือ เคจีบี () เป็นอดีตหน่วยงานกลาง ดูแลการข่าว ความมั่นคง ตำรวจสันติบาล และ กิจการชายแดนของสหภาพโซเวียตตั้งแต่ปี ค.ศ. 1954-1991 โดยเคจีบีถูกยุบไปหลังจากหัวหน้าเคจีบีได้ร่วมก่อกบฏรัฐบาลประธานาธิบดีกอร์บาชอฟ แต่ไม่สำเร็จ จึงถูกแทนที่โดยสำนักงานความมั่นคงกลาง () แทน
อิบน์ ซีนา
อะบูอาลี อัลฮูซัยน์ บินอับดิลลาฮ์ อิบนุซีนา หรือ แอวิเซนนา (; ค.ศ. 980-1037) เป็นนักปราชญ์ชาวเปอร์เซีย ที่มีบทบาทด้านสาธารณสุข เมื่อเกิดวิกฤตการณ์แผ่ระบาดโรคในอาณาจักร เขายังเป็นแพทย์ประจำพระองค์ของเจ้าชายต่าง ๆ ในช่วงบั้นท้ายชีวิตเขาได้เป็นรัฐมนตรีของรัฐ เขายังเขียนหนังสือปทานุกรมคำศัพท์, สารานุกรมศัพท์ ในหัวข้อต่างๆ เช่นการแพทย์ ประวัติศาสตร์ธรรมชาติ ดนตรี เศรษฐศาสตร์และรัฐศาสตร์ นอกจากนี้ยังเป็นกวีที่มีผลงานได้รับความนิยมในโลกอาหรับ ผลงานที่สำคัญที่สุดคือ ชุด "Canon of Medicine" ที่นำรากฐานมาจากฮิปโปเครติส อริสโตเติล ไดออสคอริดีส กาเลน และบุคคลสำคัญวงการแพทย์อื่น โดยแทรกทฤษฏีและการสังเกตของเขาเองลงไปด้วย
หนังสืออีกชุดของเขามีเนื้อหาทางด้านเภสัชวิทยาต้นไม้สมุนไพร ถือเป็นตำราพื้นฐานแพทย์ที่สำคัญของโลกมุสลิมและคริสเตียน แต่ทฤษฎีของเขาก็ดูด้อยความเชื่อถือลงเมื่อลีโอนาร์โด ดา วินชี ปฏิเสธตำรากายวิภาคของเขา แพราเซลซัส เผาสำเนาตำรา "Canon of Medicine" ที่ใช้สอนกันในสวิสเซอร์แลนด์ และวิลเลียม ฮาร์วีย์ แพทย์และนักวิทยาศาสตร์ ล้มทฤษฎีของเขาในเรื่องการค้นพบระบบหมุนเวียนโลหิตในร่างกายคน
เทศบาลตำบลบางละมุง
เทศบาลตำบลบางละมุง เป็นองค์กรปกครองส่วนท้องถิ่น ตั้งอยู่ในอำเภอบางละมุง จังหวัดชลบุรี มีอาณาเขตพื้นที่ตำบลบางละมุง (เฉพาะนอกเขตเทศบาลนครแหลมฉบัง) ตำบลหนองปลาไหล (เฉพาะนอกเขตเมืองพัทยาและเทศบาลตำบลหนองปลาไหล) และบางส่วนของตำบลตะเคียนเตี้ย
เดิมเริ่มแรกเมื่อมีฐานะเป็นสุขาภิบาลบางละมุง ตั้งแต่วันที่ 17 กันยายน พ.ศ. 2507 นั้น สำนักงานสุขาภิบาลบางละมุง ตั้งอยู่ที่ ที่ว่าการอำเภอบางละมุง และต่อมาได้รับการเปลี่ยนแปลงฐานะจากสุขาภิบาลบางละมุง เป็นเทศบาลตำบลบางละมุง เมื่อวันที่ 25 พฤษภาคม พ.ศ. 2542 ตามพระราชบัญญัติเปลี่ยนแปลงฐานะของสุขาภิบาลในเทศบาล พ.ศ. 2542 ทำให้สุขาภิบาลบางละมุง เปลี่ยนเป็นเทศบาลตำบลบางละมุง ตั้งแต่นั้นเป็นต้นมา
ตั้งอยู่ในเขตอำเภอบางละมุง จังหวัดชลบุรี อยู่ห่างจากอำเภอบางละมุง 5 กิโลเมตร อยู่ห่างจากจังหวัดชลบุรี 45 กิโลเมตร มีขนาดพื้นที่รวมกันทั้งสิ้น 6.38 ตารางกิโลเมตร คิดเป็น 3,987 ไร่ มีจำนวนครัวเรือนทั้งสิ้น 6,356 ครัวเรือน ประชากรปัจจุบัน 10,051 คน (สำรวจ ณ วันที่ 30 เมษายน พ.ศ. 2553) แบ่งเป็นชาย 4,899 คน คิดเป็นร้อยละ 48.74 แยกเป็นหญิง 5,152 คน คิดเป็นร้อยละ 51.25 ความหนาแน่นประชากร 1,575.39 คน/ตารางกิโลเมตร
สถานศึกษาในท้องที่เทศบาลตำบลบางละมุง มีสถาบันศึกษาอยู่ 5 แห่ง ศูนย์พัฒนาเด็กเล็กเทศบาลตำบลบางละมุง 1 แห่ง ศูนย์การศึกษานอกโรงเรียนตำบลบางละมุง 1 แห่ง ศูนย์การเรียนชุมชน 1 แห่ง ศูนย์การศึกษาอื่นๆ 2 แห่ง
เทเรนซ์ สแตมพ์
เทเรนซ์ เฮนรี สแตมพ์ () นักแสดงภาพยนตร์ และละครเวทีชาวอังกฤษ ผู้เคยได้รับการเสนอชื่อเข้าชิงรางวัลนักแสดงนำชายยอดเยี่ยม รางวัลออสการ์ มีผลงานแสดงในหลายหลายรูปแบบ ตั้งแต่ ค.ศ. 1962 ต่อเนื่องจนถึงปัจจุบันเป็นเวลา ปี
เทเรนซ์ สแตมพ์ เกิดและเติบโตในย่านอีสต์เอนด์ของลอนดอน บิดาเป็นทหารเรือ จึงเติบโตภายใต้การเลี้ยงดูของมารดา ป้าและยาย โดยใฝ่ฝันจะเป็นนักแสดงมาตั้งแต่เด็ก เขาเริ่มมีผลงานการแสดงครั้งแรกเมื่ออายุ 23 ปี จากผลงานเรื่อง "Billy Budd" กำกับโดยปีเตอร์ อุสตินอฟ ดัดแปลงจากวรรณกรรมของเฮอร์แมน เมลวิลล์ และมีชื่อเสียงโด่งดังในระดับนานาชาติตั้งแต่ผลงานชิ้นแรก ได้รับการเสนอชื่อเช้าชิงรางวัลออสการ์ และรางวัลบาฟตา และได้รับรางวัลลูกโลกทองคำในสาขานักแสดงหน้าใหม่ ประจำปี ค.ศ. 1962 โดยในปีเดียวกันนั้น เขาได้แสดงในภาพยนตร์เรื่อง "Term of Trial" ประกบคู่กับลอว์เรนซ์ โอลิเวียร์
เทเรนซ์ สแตมพ์ ได้ร่วมงานกับผู้กำกับภาพยนตร์ชั้นนำอีกหลายคน เช่น วิลเลียม ไวย์เลอร์ โจเซฟ โลซีย์ จอห์น เชลสซิงเจอร์ เฟเดอริโก เฟลลินี ปิแอร์ เปาโล พาโซลินี ไมเคิล ชิมิโน โอลิเวอร์ สโตน ฯลฯ
ผลงานที่เป็นที่จดจำของเทเรนซ์ สแตมพ์ คือ บทบาท "นายพลซ็อด" ผู้ร้ายชาวดาวคริปตัน จากภาพยนตร์ "ซูเปอร์แมน" (1978) "ซูเปอร์แมน 2" (1980) และพากย์เสียงพ่อของคลาร์ก เคนท์ ในภาพยนตร์ซีรีส์ "สมอลล์วิลล์" ในปี 2003
อีกผลงานที่เป็นที่จดจำ คือบทเกย์นักเต้นคาบาเรต์ ในภาพยนตร์ออสเตรเลีย "The Adventures of Priscilla, Queen of the Desert" (1994) คู่กับกาย เพียร์ซ และฮิวโก วีฟวิง และบทบาทรับเชิญใน "สตาร์ วอร์ส เอพพิโซด 1"
ด้านชีวิตส่วนตัว เทเรนซ์ สแตมพ์ เคยออกเดทและใช้ชีวิตอยู่กับจูลี คริสตี นักแสดงอังกฤษ บริจิตต์ บาร์โดต์ นักแสดงฝรั่งเศส และสมรสกับนักเภสัชวิทยาชาวออสเตรเลีย-สิงคโปร์ ชื่ออลิซาเบธ เป็นเวลา 6 ปีระหว่าง ค.ศ. 2002 ถึง 2008
ถ้ำ
ถ้ำ คือโพรงที่ลึกเข้าไปในภูเขา หรือเป็นช่องที่เป็นโพรงลึกเข้าไปในพื้นดินหรือภูเขา มีขนาดใหญ่พอที่มนุษย์สามารถเข้าไปได้ เกิดขึ้นตามธรรมชาติ โดยทั่วไปถ้ำเกิดในหินปูนที่มีน้ำใต้ดินไหลผ่านกัดเซาะ ซึ่งมักพบตามภูเขาหินปูนหรือ ภูเขาชายฝั่งทะเล นอกจากนี้ยังมีถ้ำที่ใช้เป็นที่อยู่อาศัยของมนุษย์ในยุคสังคมบุพกาล
มนุษย์เริ่มอาศัยอยู่ในถ้ำตั้งแต่ยุคหินเก่า เพื่อให้เป็นที่หลบภัยธรรมชาติ และภัยจากสัตว์ร้าย ปัจจุบันก็ยังพบว่ามีชาวจีนภาคเหนือหลายร้อยคนอาศัยอยู่ในบ้านถ้ำบนที่ราบสูงดินเลิสส์
ตะกอนหินปูนที่จัดตัวเป็นแท่งสูงจากพื้นถ้ำขึ้นไปหาเพดานถ้ำ เกิดจากหยดน้ำที่ไหลออกจากหินย้อยเมื่อหล่นถึงพื้นถ้ำจะเกิดการสูญเสียคาร์บอนไดออกไซด์ ทำให้สารประกอบคาร์บอเนตเกิดการสะสมตัวและค่อยๆ สูงขึ้นจากพื้นถ้ำ
ตะกอนหินปูนที่จับตัวเป็นแท่งหรือแผ่นย้อยลงมาจากเพดานถ้ำ เกิดจากน้ำใต้ดินที่มีหินปูนละลายอยู่หยดลงมาจากรอยแตกบนเพดานถ้ำ และเมื่อน้ำสูญเสียก๊าซคาร์บอนไดออกไซด์ออกไปก็จะทำให้เกิดสารประกอบคาร์บอเนตเริ่มสะสมตัวทีละน้อย และพอกยาวลงมาจากเพดานเรื่อยๆ โดยปกติมักมีลักษณะเป็นหลอดกลวงอยู่ตรงกลาง
ลักษณะของหินที่เป็นแท่งหรือเสายาวจากพื้นถ้ำจรดเพดานถ้ำ เกิดจากหินงอกหินย้อยมาบรรจบกัน
สารหินปูนที่จัดตัวเป็นหลอดหรือท่อย้อยลงมาจากเพดานถ้ำ สารประกอบคาร์บอเนตที่เกิดจะมีการเรียงตัวของผลึกในแนวยาวและย้อยลงมาทำให้มีความยาวเพิ่มขึ้น ทำให้ดูคล้ายหลอดกลวงที่มีน้ำหยดออกมา
ตะกอนที่เกิดจากน้ำที่มีสารประกอบคาร์บอเนตไหลเป็นแผ่นบางๆ บนพื้นผิวของพื้นถ้ำ ซึ่งมักจะประกอบไปด้วยหินทราเวอร์ทีน ซึ่งเป็นอีกรูปหนึ่งของสารประกอบคาร์บอเนต
เกิดจากน้ำที่มีสารคาร์บอเนตสูงที่ไหลตามผนังที่เอียงซึ่งเกิดจากแรงตึงผิวของน้ำ เมื่อน้ำเกิดสูญเสียก๊าซคาร์บอนไดออกไซด์จึงทำให้เกิดการตกตะกอนของสารประกอบคาร์บอเนต มีลักษณะเป็นแผ่นบางๆ ย้อยลงมาจากผนังถ้ำดูคล้ายม่าน บางแห่งจะมีสีน้ำตาลแดงสลับกับสีขาวหรือเหลืองอ่อนมีชื่อเรียกเฉพาะว่า ม่านเบคอน
สัตว์ในถ้ำแบ่งออกเป็น 3 ชนิด ได้แก่
ซันตาเรปาราตา ฟลอเรนซ์
วัดซานตาเรพาราตา () เป็นคริสต์ศาสนานิกายโรมันคาทอลิกที่เดิมมีฐานะเป็นมหาวิหาร ที่ตั้งอยู่ที่เมืองฟลอเรนซ์ในประเทศอิตาลี เป็นวัดที่อุทิศให้แก่นักบุญเรพาราตา
ซันโตสปีรีโต ฟลอเรนซ์
โบสถ์ซันโตสปีรีโต หรือ บาซิลิกาซันตามาเรียเดลซันโตสปีรีโต () เป็นโบสถ์โรมันคาทอลิกที่มีฐานะเป็นบาซิลิกา ที่ตั้งอยู่ที่เมืองฟลอเรนซ์ในประเทศอิตาลี สถาปัตยกรรมที่เห็นอยู่ในปัจจุบันเป็นแบบฟื้นฟูศิลปวิทยา
โบสถ์ซันโตสปีรีโตสร้างบนซากโบสถ์เดิมที่เคยเป็นคอนแวนต์ของคณะออกัสติเนียนตั้งแต่คริสต์ศตวรรษที่ 13 แต่มาถูกทำลายโดยเพลิงไหม้ในปี ค.ศ. 1471 ฟีลิปโป บรูเนลเลสกีเริ่มออกแบบโบสถ์ใหม่ในปี ค.ศ. 1428 แต่สร้างไม่เสร็จจนเมื่อบรูเนลเลสกีเสียชีวิตไปแล้ว